open-index/open-wikipedia-markdown huggingface dataset:
ദ ബോൺ ലെഗസി (ചലച്ചിത്രം)

റോബർട്ട് ലഡ്ലമിന്റെ ജേസൺ ബോൺ നോവൽപരമ്പരയെ ആസ്പദമാക്കി ടോണി ഗിൽറോയി സംവിധാനം ചെയ്ത ഒരു അമേരിക്കൻ ആക്ഷൻ ത്രില്ലർ ചിത്രമാണ് **ദ ബോൺ ലെഗസി**. 2012 ൽ ഇറങ്ങിയ ഈ ചിത്രം ജേസൺ ബോൺ ചലച്ചിത്രപരമ്പരയിലെ നാലാമത്തെതാണ്. എറിക് വാൻ ലസ്റ്റ്ബാഡറിന്റെ ആദ്യ ബോൺ നോവലായ ദ ബോൺ ലെഗസിയുടെ അതേ പേര് തന്നെയാണ് ചിത്രത്തിന് നല്കിയതെങ്കിലും അതിന്റെ തിരക്കഥയും നോവലിന്റെ പ്രമേയവുമായി ഒരു സാദൃശ്യവുമില്ല. നോവലിലെ മുഖ്യ കഥാപാത്രം 
ജേസൺ ബോൺ തന്നെ ആയിരിക്കുമ്പോൾ ചിത്രത്തിൽ ആരോൺ ക്രോസ്സ് എന്ന ഏജൻറ് ആണ് മുഖ്യ കഥാപാത്രം. ജെറമി റെന്നർ, റേച്ചൽ വൈസ്, എഡ്വേഡ് നോർട്ടൺ എന്നിവർ ചിത്രത്തിൽ മുഖ്യ വേഷങ്ങൾ അവതരിപ്പിച്ചു.  

പരമ്പരയിലെ മുൻ ചിത്രങ്ങളുടെ സംവിധായകൻ പോൾ ഗ്രീൻഗ്രാസ് ഈ ചിത്രം സംവിധാനം ചെയ്യാത്തതിനാൽ മാറ്റ് ഡാമൺ ഈ ചിത്രത്തിൽ നിന്ന് വിട്ടുനിന്നു. അതിനാൽ ജേസൺ ബോൺ എന്ന കഥാപാത്രം ഈ ചിത്രത്തിൽ പ്രത്യക്ഷപ്പെടുന്നില്ല. ചിത്രത്തിന്റെ ചിത്രീകരണം മുഖ്യമായും ന്യൂയോർക്ക് നഗരത്തിലാണ് നടന്നത്. ചില രംഗങ്ങൾ ഫിലിപ്പീൻസ്, ദക്ഷിണ കൊറിയ, പാകിസ്താൻ, കാനഡ എന്നിവിടങ്ങളിൽ
ചിത്രീകരിച്ചു. 2012 ഓഗസ്റ്റ് 10 ന് പുറത്തിറങ്ങിയ ഈ ചിത്രത്തിന് സമ്മിശ്ര പ്രതികരണം ലഭിച്ചു. ചിത്രത്തിന്റെ പ്രമേയവും, 
ജെയിംസ് ന്യൂട്ടൺ ഹോവാർഡിന്റെ സംഗീതവും, റെന്നറുടെ പ്രകടനം പ്രകീർത്തിക്കപ്പെട്ടപ്പോൾ മാറ്റ് ഡാമന്റെയും, ഗ്രീൻഗ്രാസിന്റെ സവിശേഷ കാമറ ശൈലിയുടെയും അഭാവം എന്നിവ ഒരു പോരായ്മയായി ചൂണ്ടിക്കാട്ടി. 2016 ൽ ഇറങ്ങിയ ജേസൺ ബോൺ എന്ന ചിത്രത്തിൽ മാറ്റ് ഡാമൺ, പോൾ ഗ്രീൻഗ്രാസ് എന്നിവർ മടങ്ങിയെത്തി.  

## അവലംബം

## ബാഹ്യ കണ്ണികൾ
* 
* 
* 
* TCM Movie Database
* American Film Institute Catalog
* 

വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ജേസൺ ബോൺ (ചലച്ചിത്രം)

പോൾ ഗ്രീൻഗ്രാസ് സംവിധാനം നിർവഹിച്ച 2016 അമേരിക്കൻ ആക്ഷൻ ത്രില്ലർ ചിത്രമാണ് **ജേസൺ ബോൺ**. ഗ്രീൻഗ്രാസും ക്രിസ്റ്റഫർ റൂസും ചേർന്നാണ് ചിത്രത്തിന്റെ തിരക്കഥ എഴുതിയത്. ജേസൺ ബോൺ ചലച്ചിത്ര പരമ്പരയിലെ അഞ്ചാമത്തെ ഭാഗവും ദി ബോൺ അൾട്ടിമേറ്റത്തിന്റെ (2007) തുടർച്ചയുമാണ് ഈ ചിത്രം. മുൻ സിഐഎ ഓഫീസറും അംനേഷ്യ ബാധിതനുമായ ജേസൺ ബോൺ എന്ന മുഖ്യ വേഷത്തിൽ മാറ്റ് ഡാമൺ തിരിച്ചെത്തി. കൂടാതെ, ടോമി ലീ ജോൺസ്, അലീഷ്യ വികാൻഡർ, ജൂലിയ സ്റ്റൈൽസ്, വിൻസെന്റ് കാസൽ, റീസ് അഹമ്മദ്, എതൊ എസ്സ്സാൻഡോ, സ്കോട്ട് ഷെപ്പേർഡ് എന്നിവരും ഈ ചിത്രത്തിൽ അഭിനയിച്ചു.

സെപ്തംബർ 8 2015 ന് ചിത്രീകരണം ആരംഭിച്ചു. 2016 ജൂലായ് 11 ന് ലണ്ടനിൽ ആദ്യമായി പ്രദർശിപ്പിച്ചിരുന്നു. 2016 ജൂലായ് 29 ന് യൂണിവേഴ്സൽ പിക്ചേഴ്സ് അമേരിക്കയിൽ ചിത്രം റിലീസ് ചെയ്തു. സമ്മിശ്ര പ്രതികരണമാണ് ചിത്രത്തിന് ലഭിച്ചത്. അലീഷ്യ വികാൻഡറിന്റെ പ്രകടനവും ജേസൺ ബോണിന്റെ വേഷത്തിൽ
മാറ്റ് ഡാമന്റെ തിരിച്ചുവരവും പ്രകീർത്തിക്കപ്പെട്ടു, എന്നാൽ ചിത്രത്തിന്റെ കഥയും ജൂലിയ സ്റ്റൈൽസിന്റെ കഥാപാത്രത്തിനു ലഭിച്ച ചുരുങ്ങിയ പരിഗണനയും വിമർശനവിധേയമായി. ജെറമി റെന്നറുടെ അസാനിദ്ധ്യവും ചില നിരൂപകരെ നിരാശപ്പെടുത്തി. എന്നാൽ ഇത്തരം അവലോകനങ്ങൾക്ക് ശേഷവും ഈ ചിത്രം  ലോകമെമ്പാടുനിന്നും 415 ദശലക്ഷം ഡോളർ വരുമാനം നേടി ബോക്സ് ഓഫീസിൽ വിജയിച്ചു.  

### പുരസ്കാരങ്ങൾ

## അവലംബം

## ബാഹ്യ കണ്ണികൾ
* 
* 
* 
* 
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
സമൂഹ ചിത്രരചന

ഒരു കൂട്ടം ചിത്രകാരൻമാർ ചേർന്ന് നടത്തുന്ന ചിത്രീകരണമാണ് സമൂഹ ചിത്രരചന. കൂട്ടായ്മയെ സൂചിപ്പിക്കുന്നതിനും ഏതെങ്കിലും പ്രവർത്തനത്തോടനുബന്ധിച്ചുള്ള സന്ദേശ പ്രചരണത്തിനും പ്രതിഷേധ പ്രവർത്തനമായും മറ്റും ഇത്തരം ചിത്രരചന സംഘടിപ്പിക്കാറുണ്ട്,.
## വേദി

പൊതു സ്ഥലങ്ങളും തെരുവോരങ്ങളും മറ്റുമാണ് ഇത്തരം ചടങ്ങുകൾക്ക് വേദിയാക്കുന്നത്.  

## കാൻവാസ്

തുണി, കടലാസ്, ഭിത്തി, വൃക്ഷം തുടങ്ങി മനുഷ്യ ശരീരം പോലും കാൻവാസാക്കി ചിത്രരചന നടത്താറുണ്ട്.

## അവലംബം

വർഗ്ഗം:ചിത്രകല
വർഗ്ഗം:ബോധവൽക്കരണം
ജോൺ ഗ്രിഷാം

അമേരിക്കൻ നോവലിസ്റ്റും നിയമജ്ഞനും രാഷ്ട്രീയ പ്രവർത്തകനും ആക്റ്റിവിസ്റ്റുമാണ്  **ജോൺ റേ ഗ്രിഷാം ജൂനിയർ** (ജനനം : ഫെബ്രു: 8 1955-അർക്കൻസാസ്). ഗ്രിഷാമിന്റെ ഭൂരിഭാഗം കൃതികളും നിയമവും രാഷ്ട്രീയവും മുഖ്യപ്രമേയമാക്കി രചിക്കപ്പെട്ടിട്ടുള്ള ത്രില്ലറുകളാണ്. നാൽപ്പത്തിരണ്ട് ലോക ഭാഷകളിലേയ്ക്ക് അദ്ദേഹത്തിന്റെ കൃതികൾ തർജ്ജിമ ചെയ്യപ്പെട്ടിട്ടുണ്ട്. *ടൈം റ്റു കിൽ* എന്ന ആദ്യകൃതി 1989ൽ പ്രസിദ്ധീക്കരിയ്ക്കപ്പെട്ടു. 2012 വരെ ഗ്രിഷാമിന്റെ രചനകളുടെ 27.5 കോടി കോപ്പികളാണ് ലോകമെമ്പാടും വിറ്റഴിഞ്ഞത്. *ദ ഫേം* എന്ന കൃതിയുടെ മാത്രം 70 ലക്ഷത്തിനുമേൽ  കോപ്പികൾ വിൽക്കപ്പെട്ടിട്ടുണ്ട്..

## പുറംകണ്ണികൾ
* 
* 
* InnerVIEWS with Ernie Manouse: John Grisham (TV Interview)
* 
*Best Selling Books by John Grisham from Local Library
* Donald E. Wilkes, Jr. , "Kafka (and Grisham) in Oklahoma", *Flagpole Magazine*, 7 February 2007, p.&nbsp;9.

## അവലംബം
ഓഷ്യൻസ് ഇലവൻ

2001 ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ്‌ **ഓഷ്യൻസ് ഇലവൻ**. 1960ൽ പുറത്തിറങ്ങിയ അതേ പേര് തന്നെയുള്ള ചിത്രത്തിന്റെ റീമേക്ക് ആയിരുന്നു ഈ ചിത്രം.  സ്റ്റീവൻ സോഡർബെർഗ് സംവിധാനം ചെയ്ത ചിത്രത്തിൽ ജോർജ്ജ് ക്ലൂണി, ബ്രാഡ് പിറ്റ്, മാറ്റ് ഡാമൺ, ഡോൺ ചെഡ്ലെൽ, ആൻഡി ഗാർഷ്യ, ജൂലിയ റോബർട്ട്സ് എന്നിവർ അഭിനയിച്ചു. മികച്ച നിരൂപക പ്രശംസ നേടിയ ഈ ചിത്രം ബോക്സ് ഓഫീസിൽ വിജയം നേടുകയും ആ വർഷം ഏറ്റവുമധികം വരുമാനം നേടുന്ന അഞ്ചാമത്തെ ചിത്രമായി.  

2004ലും 2007ലുമായി ഓഷ്യൻസ് ട്വെൽവ്, ഓഷ്യൻസ് തേർട്ടീൻ എന്നീ രണ്ടു തുടർചിത്രങ്ങൾ കൂടി സോഡർബെർഗ് സംവിധാനത്തിൽ ഇറങ്ങി. ഓഷ്യൻസ് എയ്റ്റ് എന്ന പേരിൽ നടിമാർ മാത്രമുള്ള ഒരു തുടർചിത്രം അണിയറയിൽ ആണ്. 
2018 ജൂൺ 8 ന് ഇത് റിലീസ് ചെയ്യും എന്ന് പ്രതീക്ഷിക്കപ്പെടുന്നു.

## ഇതും കാണുക
ഓഷ്യൻസ് ട്വെൽവ്

## അവലംബം

## ബാഹ്യ കണ്ണികൾ
* American Film Institute Catalog
* 
* 
* 
* 
* 
* ''Ocean's Eleven'' at The Numbers
വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
ഓഷ്യൻസ് ട്വെൽവ്

2004ൽ പുറത്തിറങ്ങിയ അമേരിക്കൻ ചലച്ചിത്രമാണ് **ഓഷ്യൻസ് ട്വെൽവ്**. 2001ൽ പുറത്തിറങ്ങിയ ഓഷ്യൻസ് ഇലവൻ എന്ന ചിത്രത്തിന്റെ ആദ്യ തുടർചിത്രമാണ് ഇത്. സ്റ്റീവൻ സോഡർബെർഗ് സംവിധാനം ചെയ്ത ഈ ചിത്രം 2004 ഡിസംബർ 10ന് അമേരിക്കയിൽ പുറത്തിറങ്ങി. പിന്നീട് പരമ്പരയിലെ മൂന്നാം ചിത്രം 2007 ജൂൺ 8ന്  ഓഷ്യൻസ് തേർറ്റീൻ എന്ന പേരിൽ അമേരിക്കയിൽ പുറത്തിറങ്ങി. ജോർജ്ജ് ക്ലൂണി, ബ്രാഡ് പിറ്റ്, മാറ്റ് ഡാമൺ, കാതറിൻ സീറ്റ-ജോൺസ്, ആൻഡി ഗാർഷ്യ, ജൂലിയ റോബർട്ട്സ്, ഡാൻ ചീഡിൽ, ബെർണി മാക്ക്‌ എന്നിവരാണ് ഈ സിനിമയിലെ പ്രധാന വേഷങ്ങൾ അവതരിപ്പിച്ചത്. 2004ലെ ഏറ്റവും കൂടുതൽ പ്രതിഫലം നേടിയ പത്താമത്തെ ചിത്രമായിരുന്ന ഇത്.

## ഇതും കാണുക
*ഓഷ്യൻസ് ഇലവൻ

## അവലംബം

## ബാഹ്യ കണ്ണികൾ
* 
* 
* 

വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
മൂൺലൈറ്റ്

ഓസ്കാർ പുരസ്കാരം നേടിയ ലോക പ്രശസ്തമായ ഒരു ചലചിത്രമാണ് മൂൺലൈറ്റ്. ബാരി ജെങ്കിങ്സ് ആണ് സംവിധായകൻ. 2016 ലാണ് ഈ അമേരിക്കൻ ചലചിത്രം റിലീസ് ചെയ്തത്. ദ് ന്യൂയോർക്ക് ടൈംസ് 2017-ൽ തയ്യാറാക്കിയ ഇരുപത്തിയൊന്നാം നൂറ്റാണ്ടിലെ മികച്ച ചിത്രങ്ങളുടെ പട്ടികയിൽ മൂൺലൈറ്റ് 20-ആം സ്ഥാനത്ത് ഇടം പിടിച്ചു.

## അവലംബം


വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
ആൻഡി ഗാർഷ്യ

**ആൻന്ദ്രേ അർത്തൂറോ ഗാർഷ്യ മെനൻഡസ്** (ജനനം ഏപ്രിൽ 12, 1956), അഥവാ **ആൻഡി ഗാർഷ്യ** ഒരു ക്യൂബൻ അമേരിക്കൻ നടനും, സംവിധായകനുമാണ്. ദി ഗോഡ്ഫാദർ പാർട്ട് III, ദ അൺടെച്ചബിൾസ്, ഇൻറർണൽ അഫയേഴ്സ്, വെൻ എ മാൻ ലവ്സ് എ വുമൺ തുടങ്ങി 1980-1990 കളിലെ നിരവധി വിജയചിത്രങ്ങളിൽ അദ്ദേഹം പ്രത്യക്ഷപ്പെട്ടു. 2000-കളിൽ ഓഷ്യൻസ് ഇലവൻ, അതിന്റെ തുടർച്ചയായി ഓഷ്യൻസ് ട്വെൽവ്, ഓഷ്യൻസ് തേർറ്റീൻ, ദി ലോസ്റ്റ് സിറ്റി എന്നിവയിൽ അദ്ദേഹം അഭിനയിച്ചു.

ദി ഗോഡ്ഫാദർ പാർട്ട് III എന്ന ചിത്രത്തിലെ വിൻസന്റ് മാൻസിനി എന്ന വേഷത്തിന് അദ്ദേഹത്തിന് മികച്ച സഹനടനുള്ള അക്കാദമി അവാർഡിന് നാമനിർദ്ദേശം ചെയ്യുകയുണ്ടായി. ഫോർ ലൗ ഓർ കൺട്രി: ദ അർത്തൂറോ സാൻഡോവാൽ സ്റ്റോറി എന്ന ചിത്രത്തിലെ മുഖ്യ വേഷത്തിന് അദ്ദേഹത്തിന്
എമ്മി, ഗോൾഡൻ ഗ്ലോബ് അവാർഡ് നാമനിർദ്ദേശം ലഭിച്ചു. 

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 
* TCM Movie Database
* Watch: Andy Garcia interviewed at the 2006 Miami Film Festival on independentfilm.com
* Andy Garcia interview for Smokin’ Aces
* Andy Garcia interview on his City Island diet
* Photos "Cristiada": Andy García filming in Durango, México 
* Lisa Bradshaw, "Andy Garcia – Film star returns to Ghent after 22 years: 'I've come full circle'" – article in Flanders Today
വർഗ്ഗം:1956-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഏപ്രിൽ 12-ന് ജനിച്ചവർ
ഫ്ലോറാ ഫൗണ്ടൻ

മുംബൈ നഗരത്തിലെ ഹുതാത്മാ ചൗക്കിൽ സ്ഥിതി ചെയ്യുന്ന ശിൽപ്പചാതുരിയുള്ള ഒരു ജലധാരയാണ് ഫ്ലോറാ ഫൗണ്ടൻ. ദാദാഭായ് നവറോജി റോഡിന്റെ തെക്കേയറ്റത്ത് ദക്ഷിണ മുംബൈയുടെ ഹൃദയഭാഗത്തായാണ് ഇതിന്റെ സ്ഥാനം.
റോമൻ ദേവതയായ ഫ്ലോറയുടെ ശില്പമാണ് ഈ ജലധാരയിലുള്ളത്.

## ചരിത്രം

1860-ൽ ബോംബേ ഗവർണ്ണറായിരുന്ന് സർ ബാർട്ട്ൽ ഫ്രിയർ നഗരത്തിലെ സൗകര്യങ്ങൾ വർധിപ്പിക്കുവാനായി ഇവിടെയുണ്ടായിരുന്ന കോട്ട പൊളിച്ചുനീക്കുകയും ഈ ഭാഗത്തെ ഒരു ചെറിയ വീഥിയായിരുന്ന ഹോൺബി റോഡ് വീതി കൂട്ടുകയും ചെയ്തു. ഈ വീഥിയാണ് ഇന്നത്തെ ദാദാഭായ് നവറോജി റോഡ്. മൈൽ ലോംഗ് റോഡ് എന്നറിയപ്പെട്ട ഈ റോഡിന്റെ വടക്കേയറ്റത്ത് ക്രോഫോർഡ് മാർക്കറ്റും തെക്കേയറ്റത്ത്  ഫ്ലോറാ ഫൗണ്ടനും സ്ഥാപിക്കപ്പെട്ടു.
47,000 രൂപ ചിലവിൽ 1864-ലായിരുന്നു ഇതിന്റെ നിർമ്മാണം. ഇറക്കുമതിചെയ്യപ്പെട്ട പോർട്ട്ലാൻഡ് സ്റ്റോൺ ആണ് നിർമ്മാണത്തിനുപയോഗിച്ചത്. റിച്ചാർഡ് നോർമൻ ഷായുടെ രൂപകൽപ്പനയിൽ ജെയിംസ് ഫോർസൈത്ത് ആണ് ഇത് സൃഷ്ടിച്ചത്.
സർ ബാർട്ട്ൽ ഫ്രിയറിന്റെ പേരായിരുന്നു ആദ്യം ഈ ജലധാരക്ക് നിർദ്ദേശിക്കപ്പെട്ടിരുന്നത്. പിന്നീട് വസന്തത്തിന്റെയും പൂക്കളുടെയും ദേവതയായ ഫ്ലോറയുടെ പേര് തീരുമാനിക്കപ്പെട്ടു.

## ചിത്രശാല

File:Flora fountain.jpg| ഫ്ലോറ ഫൗണ്ടൻ
File:The Floral Fountain as it used to be, and Esplanade Road.jpg|ഫ്ലോറ ഫൗണ്ടൻ, c. 1905
File:Mumbai Flora Fountain.jpg| ഫ്ലോറ ഫൗണ്ടൻ, രാത്രിദൃശ്യം
File:Flora Fountain, Mumbai, India (2006).jpg|ഫ്ലോറ ഫൗണ്ടൻ
File:Flora_Fountain_-_Mumbai.jpg|റോമൻ ദേവതയായ ഫ്ലോറയുടെ ശിൽപ്പം


## അവലംബം

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)-ൽ നിന്നുള്ള മുഖ്യമന്ത്രിമാരുടെ പട്ടിക

ജനുവരി 2018 പ്രകാരം, കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)-ൽ നിന്ന് 9 പേർ മുഖ്യമന്ത്രി പദവി വഹിച്ചിട്ടുണ്ട്. ഇന്ത്യയിലെ 29 സംസ്ഥാനങ്ങൾ, 2 കേന്ദ്രഭരണപ്രദേശങ്ങൾ എന്നിവയൊരൊന്നിന്റെയും സർക്കാർത്തലവന്മാരാണ് മുഖ്യമന്ത്രി. ഇന്ത്യൻ ഭരണഘടനയനുസരിച്ച് സംസ്ഥാനത്തലത്തിൽ *ഡി ജൂറി* തലവൻ ഗവർണ്ണർ ആണെങ്കിൽ *ഡി ഫാക്ടോ* ഭരണകർത്താവ് മുഖ്യമന്ത്രിയാണ്. നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ ഗവർണർ ക്ഷണിക്കുന്നത്. മുഖ്യമന്ത്രിയെ നിയമിക്കുന്നത് ഗവർണറാണ്. മുഖ്യമന്ത്രി തലവനായ മന്ത്രിസഭയിലെ അംഗങ്ങൾക്കെല്ലാം ഭരണം സുഗമമാക്കുന്നതിൽ കൂട്ടുത്തരവാദിത്വമാണുള്ളത്. ഭൂരിപക്ഷ പിന്തുണയോടെ അധികാരത്തിലേറി കഴിഞ്ഞാൽ മുഖ്യമന്ത്രിയുടെ ഭരണകാലാവധി സാധാരണ 5 വർഷമാണ്; ഒരാൾക്ക് എത്ര തവണ മുഖ്യമന്ത്രിയാകണമെന്നതിനു പരിധിയൊന്നുമില്ല.

## കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)-ൽ നിന്നുള്ള മുഖ്യമന്ത്രിമാർ

;സൂചിക
*&nbsp;– നിലവിലെ മുഖ്യമന്ത്രി

## ഇതും കൂടി കാണുക

*ഇന്ത്യയിലെ ഇപ്പോഴത്തെ മുഖ്യമന്ത്രിമാരുടെ പട്ടിക
*ഇന്ത്യയിലെ ഇപ്പോഴത്തെ സംസ്ഥാന ഗവർണ്ണർമാരുടെ പട്ടിക

## അവലംബം
;General
*

;Specific

;Notes

## പുറത്തേക്കുള്ള കണ്ണികൾ
*

വർഗ്ഗം:ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ പട്ടികകൾ
*
ഫെയർഫീൽഡ്

**ഫെയർഫീൽഡ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഫ്രാൻസിസ്കോ ഉൾക്കടൽ പ്രദേശത്തിൻറെ നോർത്ത് ബേ ഉപമേഖലയിൽ സൊലാനോ കൗണ്ടിയിൽ സ്ഥിതിചെയ്യന്നു ഒരു നഗരമാണ്. സാൻ ഫ്രാൻസിസ്കോയ്ക്കും സാക്രമെൻറോയ്ക്കും ഇടയിലെ മദ്ധ്യബിന്ദുവായി ഈ നഗരം കണക്കാക്കപ്പെടുന്നു. ഈ രണ്ടു നഗരങ്ങളിലേയ്ക്കും ഫെയർഫീൽഡ് നഗരകേന്ദ്രത്തിൽനിന്ന് ഏകദേശം 40 മൈൽ (64 കിലോമീറ്റർ) ദൂരമാണുള്ളത്. ഓക്ൿലാൻറ് നഗരകേന്ദ്രത്തിൽനിന്ന് ഇവിടേയ്ക്കുള്ള ദൂരവും 40 മൈൽ (64 കിലോമീറ്റർ) ആണ്. അതുപോലെ നാപ്പാ താഴ്വരയിൽനിന്ന് 29 മൈലും (31 കിലോമീറ്റർ) കാർക്വിനെസ് പാലത്തിൽനിന്ന് 16 മൈലും (26 കിലോമീറ്റർ) ബെനീസിയ പാലത്തിൽനിന്ന് 14 മൈലും (23 കിലോമീറ്റർ) എന്നിങ്ങനെയാണ് ഇവിടേയ്ക്കുള്ള ദൂരം.1856 ൽ ക്ലിപ്പർ കപ്പലിൻറെ (പത്തൊമ്പതാം നൂറ്റാണ്ടിന്റെ മദ്ധ്യത്തിൽ പ്രചാരത്തിലുണ്ടായിരുന്ന 3 പായ്‌മരങ്ങളുള്ള ഒരു തരം അതിവേഗ കപ്പലുകൾ) കപ്പിത്താനായിരുന്ന റോബർട്ട് എച്ച്. വാട്ടർമാൻ ആണ് ഈ നഗരം സ്ഥാപിച്ചത്. തൻറെ പഴയ ജന്മസ്ഥലമായിരുന്ന കണക്റ്റിക്കട്ടലെ ഫെയർഫീൽഡിനെ അനുസ്മരിച്ചാണ്  അദ്ദേഹം ഈ നഗരത്തിനു നാമകരണം നടത്തിയത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ജാക്സൺ

**ജാക്സൺ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, അമോഡോർ കൗണ്ടിയിൽ സ്ഥിതിചെയ്യന്ന കൗണ്ടി ആസ്ഥാനമായ നഗരമാണ്. ( ഈ നഗരം മുമ്പ്, ബോട്ടില്ലിയാസ്, ബോട്ടില്ലിയാസ് സ്പ്രിങ്ങ്,  ബോട്ടിൽ സ്പ്രിംഗ്, ബോട്ടെല്ലാസ്) എന്നിങ്ങനെയുള്ള പേരുകളിലും അറിയപ്പെട്ടിരുന്നു). 2020 ലെ സെൻസസില് 3,989 ആയിരുന്ന ഈ നഗരത്തിലെ ജനസംഖ്യ 2010 ലെ യു.എസ്. സെൻസസിൽ 4,651 ആയി വർദ്ധിച്ചിരുന്നു. സംസ്ഥാന പാത 49, സംസ്ഥാന പാത 88 എന്നിവയിലൂടെ നഗരത്തിലേയ്ക്കു പ്രവേശിക്കാവുന്നതാണ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, ഈ നഗരത്തിന്റെ ആകെ വിസ്തീർണം 3.7 ചതുരശ്ര മൈൽ (9.6 ചതുരശ്ര കിലോമീറ്റർ) ആണ്. ഇതു മുഴവനും തന്നെ കരഭൂമിയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെഞ്ചുറ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ തെക്കു ഭാഗത്തുള്ള സ്ഥിതിചെയ്യുന്ന ഒരു കൌണ്ടിയാണ് **വെഞ്ചുറ കൗണ്ടി**. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ജനസംഖ്യ 823,318 ആയിരുന്നു. കൗണ്ടിയുടെ ആസ്ഥാനം വെഞ്ചുറ നഗരത്തിലാണ്. ലോസ് ആഞ്ചെലസ്-ലോംഗ് ബീച്ച്, CA കംബൈൻഡ് സ്റ്റാറ്റിസ്റ്റിക്കൽ ഏരിയയിലുൾപ്പെട്ടിരിക്കുന്ന ഒക്സ്ഫോർഡ്-തൌസൻറ് ഓക്ക്സ്-വെഞ്ചുറ, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് വെഞ്ചുറ കൗണ്ടി. കാലിഫോർണിയ മദ്ധ്യ തീരത്തിനു സമാന്തരമായുള്ള ഏറ്റവും തെക്കുകിഴക്കുള്ള കൗണ്ടിയായി ഇതിനെ കണക്കാക്കപ്പെടുന്നു.

## ചരിത്രം
വെഞ്ചുറ കൌണ്ടിയുൾപ്പെടുന്ന പ്രദേശത്ത് ചരിത്രപരമായി ചുമാഷ് അമേരിക്കൻ ഇന്ത്യൻ ജനങ്ങളാണ് അധിവസിച്ചിരുന്നത്. സാന്താ ബാർബറ കൌണ്ടിയുടേയും സാൻ ലൂയിസ് ഒബിസ്പോ കൌണ്ടിയുടേയും ഭൂരിഭാഗങ്ങളിലും ഇവർ 10,000 മുതൽ 12,000 വർഷങ്ങൾക്ക് മുൻപുതന്നെ ഇവരുടെ സാന്നിദ്ധ്യമുണ്ടായിരുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ദിലീഷ് പോത്തൻ

മലയാള ചലച്ചിത്രമേഖലയിൽ പ്രവർത്തിക്കുന്ന ഒരു നടനും സംവിധായകനുമാണ് **ദിലീഷ് പോത്തൻ**. 2016 ഫെബ്രുവരിയിൽ റിലീസ് ചെയ്ത മഹേഷിന്റെ പ്രതികാരം എന്ന ചിത്രത്തിലൂടെയാണ് സംവിധായകനായത്. ഫഹദ് ഫാസിൽ നായകനായ ഈ ചിത്രത്തെ പ്രേക്ഷകരും നിരൂപകരും ഒരുപോലെ സ്വീകരിച്ചു. 64-ആം ദേശീയ ചലച്ചിത്ര പുരസ്ക്കാര മേളയിൽ ഏറ്റവും മികച്ച മലയാളചിത്രമായി ‘മഹേഷിന്റെ പ്രതികാരം’ തിരഞ്ഞെടുക്കപ്പെട്ടു.
ചലച്ചിത്രത്തിന്റെ സൂക്ഷ്മാംശങ്ങളിലേക്ക് കടന്നുള്ള ദിലീഷ് പോത്തന്റെ സംവിധാന മികവിനെ സൂചിപ്പിക്കുവാൻ ആരാധകരും മാധ്യമങ്ങളും "പോത്തേട്ടൻസ് ബ്രില്ല്യൻസ്" എന്ന സംജ്ഞ ഉപയോഗിക്കുന്നു.
## ആദ്യകാല ജീവിതം
കോട്ടയം ജില്ലയിലെ കുറുപ്പന്തറയ്ക്കടുത്ത് ഓമല്ലൂർ എന്ന ഗ്രാമത്തിലാണ് ജനിച്ചത്. പിതാവ് കൊല്ലംപറമ്പിൽ ഫിലിപ്പ് ഒരു ഫിലിം റെപ്രസന്റീവ് ആയിരുന്നു. മാതാവ് ചിന്നമ്മ. നാലാം ക്ലാസ്സ് വരെ കുറുപ്പന്തറ എൽ.പി. സ്കൂളിലും തുടർന്ന് പത്താം ക്ലാസ്സ് വരെ കോതനല്ലൂർ എമ്മാനുവേൽസ് സ്കൂളിലും പഠിച്ചു. മാന്നാനം കെ ഇ കോളേജിൽ നിന്നും പ്രീഡിഗ്രി പൂർത്തിയാക്കി. മൈസൂർ സെന്റ് ഫിലോമോനാസ് കോളേജിൽ നിന്നും കമ്പ്യൂട്ടർ സയൻസിൽ ബിരുദമെടുത്തു. ബാംഗ്ലൂരിൽ ജോലി ചെയ്യുന്ന കാലത്ത് ചില ഹ്രസ്വചിത്രങ്ങളും ആൽബങ്ങളും ചെയ്തിരുന്നു. പിതൃസഹോദരനായ സ്റ്റീഫൻ ജേക്കബ് നിർമ്മിച്ച് ദിലീഷ് പോത്തൻ സംവിധാനം ചെയ്ത 'വർണ്ണച്ചെപ്പുകൾ' എന്ന ടെലിഫിലിം ദൂരദർശൻ സംപ്രേഷണം ചെയ്തിരുന്നു.

പിന്നീട് സിനിമയിൽ സജീവമാകുവാനായി ജോലി ഉപേക്ഷിച്ചു. ഏഴോളം ചിത്രങ്ങളിൽ സഹസംവിധായകനായി പ്രവർത്തിച്ചു. ആഷിഖ് അബുവിന്റെ സഹസംവിധായകനായി പ്രവർത്തിച്ചുകൊണ്ടിരിക്കെ കാലടി ശ്രീ ശങ്കരാ യൂണിവേഴ്സിറ്റിയിൽ നിന്നും തിയേറ്റർ ആർട്ട്സിൽ എം എയും മഹാതമാഗാന്ധി സർവ്വകലാശാലയിൽ നിന്നും എം ഫില്ലും കരസ്ഥമാക്കി.

## ചലച്ചിത്രരംഗത്ത്
2010-ൽ പുറത്തിറങ്ങിയ ’’9 KK റോഡ്’’ എന്ന ചിത്രത്തിന്റെ സഹസംവിധായകനായാണ് തുടക്കം. തുടർന്ന് 22 ഫീമെയിൽ കോട്ടയം, ടാ തടിയാ, ഗാംഗ്സ്റ്റർ എന്നീ ചിത്രങ്ങളിൽ ആഷിഖ് അബുവിന്റെ സഹസംവിധായകനായി പ്രവർത്തിച്ചു)  . സാൾട്ട് ആന്റ് പെപ്പർ (2011) എന്ന ചിത്രത്തിൽ അഭിനയിച്ച ചെറിയ വേഷം ശ്രദ്ധിക്കപ്പെട്ടു. 22 ഫീമെയിൽ കോട്ടയം (2012), ഇടുക്കി ഗോൾഡ്(2013), ഗാങ്സ്റ്റർ(2014), ഇയ്യോബിന്റെ പുസ്തകം(2014) റാണി പത്മിനി(2015) എന്നീ ചിത്രങ്ങളിലും ചെറിയ വേഷങ്ങൾ ചെയ്തു. ദിലീഷ് നായർ സംവിധാനം ചെയ്ത ടമാർ പഠാർ എന്ന ചിത്രത്തിന്റെ മുഖ്യ സഹസംവിധായകനായിരുന്നു.. 2016-ൽ മഹേഷിന്റെ പ്രതികാരത്തിലൂടെ സ്വതന്ത്രസംവിധായകനായി. രണ്ടാമത്തെ ചിത്രമായ തൊണ്ടിമുതലും ദൃക്സാക്ഷിയും 2017 ജൂൺ 30-ൻ റിലീസായി. ഈ ചിത്രത്തിലൂടെ മികച്ച സംവിധായകനുള്ള വനിതാ ഫിലിം അവാർഡ് കരസ്ഥമാക്കി. തന്റെ ആദ്യ രണ്ട് ചിത്രങ്ങളിലൂടെ 2016-ലെയും 2017-ലെയും മികച്ച മലയാളചിത്രത്തിനുള്ള ദേശീയപുരസ്ക്കാരങ്ങൾ തുടർച്ചയായി നേടി അപൂർവ്വ നേട്ടത്തിനുടമയായി..
തിരക്കഥാകൃത്തായ ശ്യാം പുഷ്കരനുമൊത്ത് 'വർക്കിങ്ങ് ക്ലാസ്സ് ഹീറോ' എന്ന പേരിൽ ഒരു ചലച്ചിത്രനിർമ്മാണ കമ്പനി ആരംഭിച്ചു. ശ്യാം പുഷ്ക്കരന്റെ തിരക്കഥയിൽ മധു സി. നാരായണൻ സംവിധാനം ചെയ്ത 'കുമ്പളങ്ങി നൈറ്റ്സ്' (2019) ആണ് ഈ ബാനറിൽ നിർമ്മിച്ച ആദ്യചിത്രം.

## ചിത്രങ്ങളുടെ പട്ടിക
### സംവിധാനം ചെയ്ത ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*ദിലീഷ് പോത്തൻ - m3db.com
* ദിലീഷ് പോത്തൻ ഐ.എം.ഡി.ബി യിൽ
* ദിലീഷ് പോത്തൻ - ബുക്ക്മൈഷോ.കോം

വർഗ്ഗം:ചലച്ചിത്ര അഭിനേതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച സം‌വിധായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:1981-ൽ ജനിച്ചവർ
സ്റ്റോക്ടൺ

**സ്റ്റോക്ടൺ,** അമേരിക്കൻ ഐക്യനാടുകളിൽ  കാലിഫോർണിയയിലെ മദ്ധ്യ താഴ്വരയിൽ സ്ഥിതിചെയ്യുന്ന സാൻ ജോവാക്വിൻ കൗണ്ടിയുടെ ആസ്ഥാനമായ നഗരമാണ്. 1849 ൽ ക്യാപ്റ്റൻ ചാൾസ് മരിയ വെബർ, 'റാഞ്ചോ കാമ്പോ ഡി ലോസ് ഫ്രാൻസെസെസ്' ഏറ്റെടുത്തതിനു ശേഷം സ്ഥാപിച്ച നഗരമാണ് സ്റ്റോക്ടൺ. യു.എസ്. നാവികനായിരുന്ന റോബർട്ട് എഫ്. സ്റ്റോക്ടണിൻറെ  ബഹുമാനാർത്ഥമാണ് നഗരത്തിനു നാമകരണം നടത്തപ്പെട്ടത്. സ്പാനിഷ് അല്ലെങ്കിൽ തദ്ദേശീയ അമേരിക്കൻ ഇന്ത്യൻ ഉത്ഭവത്തിലുള്ളതല്ലാത്ത പേരുള്ള  ആദ്യ കാലിഫോർണിയൻ സമൂഹമായിരുന്നു ഇത്. വടക്കൻ സാൻ ജോവാക്വിൻ താഴ്വരയിലെ സാൻ ജോവാക്വിൻ നദിയോരത്താണ് ഈ നഗരം സ്ഥിതിചെയ്യുന്നത്. കാലിഫോർണിയ ഡിപ്പാർട്ട്മെൻറ് ഓഫ് ഫിനാൻസിൻറെ 2017 ലെ കണക്കുകൂട്ടലിൽ ഈ നഗരത്തിലെ ജനസംഖ്യ 320,554 ആയിരുന്നു. ഇത് കാലിഫോർണിയയിലെ 13 ആമത്തെ വലിയ നഗരവും അമേരിക്കൻ ഐക്യനാടുകളിലെ 63 ആമത്തെ ഏറ്റവും വലിയ നഗരവുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഓഷ്യൻസ് തേർറ്റീൻ

സ്റ്റീവൻ സോഡർബെർഗ് സംവിധാനം നിർവഹിച്ചു 2007 ൽ പുറത്തിറങ്ങിയ അമേരിക്കൻ കോമഡി ഹീസ്റ്റ് ചിത്രമാണ് **ഓഷ്യൻസ് തേർറ്റീൻ**. സോഡർബേർഗ് സംവിധാനം ചെയ്ത ഓഷ്യൻസ് ചലച്ചിത്ര പരമ്പരയിലെ  മൂന്നാമത്തേതും അവസാനത്തേതുമായ ചലച്ചിത്രമാണിത്. മുൻ ചിത്രങ്ങളിലെ പുരുഷതാരങ്ങൾ അവരുടെ വേഷങ്ങൾ വീണ്ടും അവതരിപ്പിച്ചപ്പോൾ ജൂലിയ റോബർട്ട്സും കാതറിൻ സെറ്റ-ജോൺസും മടങ്ങിയെത്തിയില്ല. അൽ പച്ചീനോ, എല്ലൻ ബാർക്കിൻ എന്നിവർ പുതിയ താരനിരയുടെ ഭാഗമായി. 

ബ്രയാൻ കോപ്പെൽമാൻ, ഡേവിഡ് ലെവിൻ എന്നിവരുടെ തിരക്കഥയെ ആസ്പദമാക്കി 2006 ജൂലൈയിൽ ലാസ് വെഗാസിലും ലോസ് ഏഞ്ജലസിലുമായി ചിത്രീകരണം നടന്നു. 2007 ലെ കാൻ അന്താരാഷ്ട്ര ചലച്ചിത്രമേളയിൽ, മത്സരേതര വിഭാഗത്തിൽ ചിത്രം പ്രദർശിപ്പിച്ചു. 2007 ജൂൺ 8 നും അമേരിക്കയിലും കൂടാതെ ജൂൺ 6 ന് മധ്യപൂർവദേശത്തെ പല രാജ്യങ്ങളിലും ഇത് റിലീസ് ചെയ്തു. 2007 ൽ ഏറ്റവും കൂടുതൽ വരുമാനം നേടിയ പതിനാറാമത് ചിത്രമാണ്.

## അഭിനേതാക്കൾ
* ജോർജ്ജ് ക്ലൂണി - ഡാനി ഓഷ്യൻ
* ബ്രാഡ് പിറ്റ് - റസ്റ്റി റയാൻ
* മാറ്റ് ഡാമൺ - ലൈനസ് കാൾഡ്വെൽ
* ആൻഡി ഗാർഷ്യ - ടെറി ബെനഡിക്ട്
* ഡോൺ ചെഡൽ - ബാഷർ ടർ
* ബേണി മാക്ക് - ഫ്രാങ്ക് കാറ്റൺ
* എലിയട്ട് ഗൌൾഡ് - റൂബേൻ ടിഷ്കോഫ്
* കേസി അഫ്ലെക് - വിർജിൾ മാളായി
* സ്കോട്ട് കാൻ - ടർക്ക് മാളായി
* എഡ്ഡി ജെമിസൺ - ലിവിംഗ്സ്ടൺ ഡെൽ
* ഷൊബൊ ക്വിൻ - "ദി അമേസിങ്" യെൻ
* കാൾ റൈനർ - സോൾ ബ്ലൂം
* എഡ്ഡി ഐസാർഡ് - റോമൻ നാഗീൽ
* അൽ പച്ചീനോ - വില്ലി ബാങ്ക്
* എല്ലെൻ ബാർകിൻ - അബിഗൈൽ സ്പോൺഡർ
* വിൻസെന്റ് കാസ്സൽ - ഫ്രാൻഷ്യ ടൗളൂർ
* ബോബ് ഐൻസ്റ്റീൻ - എഫ്.ബി.ഐ ഏജന്റ് റോബർട്ട് "ബോബി" കാൾഡ്വെൽ

## അവലംബം

## ബാഹ്യ കണ്ണികൾ
* 
* 
* 
* 
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
ഓഷ്യൻസ് 8

ഗാരി റോസ് സംവിധാനം നിർവഹിച്ച് 2018 ൽ പുറത്തിറങ്ങാനിരിക്കുന്ന ഒരു അമേരിക്കൻ ഹീസ്റ്റ് കോമഡി ചിത്രമാണ് **ഓഷ്യൻസ് 8**.  റോസ് എഴുതിയ ഒരു കഥയിൽ നിന്ന് റോസ്, ഒലിവിയ മിൽച്ച് എന്നിവർ ചേർന്ന് തിരക്കഥ രചിച്ചു. ഓഷ്യൻസ് ഇലവൻ ചലച്ചിത്രപരമ്പരയുടെ ഒരു സ്പിൻ-ഓഫ് ആണ് ഈ ചിത്രം. ഇത് 2018 ജൂൺ 8 ന് വാർണർ ബ്രദേഴ്സ് പിക്ചേർസ് പുറത്തിറക്കും. ചിത്രത്തിന്റെ ചിത്രീകരണം 2016 ഒക്ടോബറിൽ ന്യൂയോർക്ക് സിറ്റിയിൽ ആരംഭിച്ചു.

## അഭിനേതാക്കൾ
* സാന്ദ്ര ബുള്ളക്ക് - ഡെബി ഓഷ്യൻ
* കേറ്റ് ബ്ലാൻചെറ്റ് - ലോ
* ആൻ ഹാതവേ - ഡാഫ്നെ ക്ലെഗെർ
* മിൻഡി കേലിംഗ് - അമിതാ
* സാറ പോൾസൺ - ടമി
* ഓക്വഫീന - കോൺസ്റ്റൻസ്
* റിഹാന്ന - നയൻ ബോൾ
* ഹെലന ബോൺഹാം കാർട്ടർ - റോസ്
* ഡാമിയൻ ലൂയിസ് - ഡെബിയുടെ മുൻ കാമുകൻ
* റിച്ചാർഡ് ആർമിറ്റേജ് - ക്ലോഡ് ബെക്കർ
* ജെയിംസ് കോർഡൻ - ഡെബിയുടെ വിശ്വസ്തൻ

## അവലംബം

## ബാഹ്യ കണ്ണികൾ
* 
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പുറത്തിറങ്ങാനിരിക്കുന്ന ചലച്ചിത്രങ്ങൾ
ഗ്ലെൻഡെയിൽ

**ഗ്ലെൻഡെയിൽ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ലോസ് ഏഞ്ചൽസ് കൗണ്ടിയിലുള്ള ഒരു നഗരമാണ്. 2014 ൽ കണക്കു കൂട്ടിയതു പ്രകാരമുള്ള ഈ നഗരത്തിലെ ജനസംഖ്യ 200,167 ആയിരുന്നു. ജനസംഖ്യയനുസരിച്ച് ഇതു ലോസ്‍ ആഞ്ചെലസ് കൌണ്ടിയിലെ മൂന്നാമത്തെ വലിയ നഗരവും കാലിഫോർണിയ സംസ്ഥാനത്തെ 23 ആമത്തെ വലിയ നഗരവുമാണ്. ലോസ് ആഞ്ചലസ് നഗര കേന്ദ്രത്തിന് വടക്കായി ഏകദേശം  8 മൈൽ (13 കിലോമീറ്റർ) അകലെയാണിതു സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സൌസാലിറ്റൊ

**സൌസാലിറ്റോ** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മാരിൻ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. സാൻ റഫായേൽ നഗരത്തിന് തെക്ക്-തെക്കുകിഴക്ക് ദിശയിൽ 8 മൈൽ (13 കിലോമീറ്റർ) ദൂരെയായി സ്ഥിതിചെയ്യന്ന ഈ നഗരം സമുദ്രനിരപ്പിൽനിന്ന് 13 അടി (4 മീറ്റർ) ഉയരത്തിൽ സ്ഥിതിചെയ്യുന്നു. ഇത് സാൻഫ്രാൻസിസ്കോയ്ക്ക് 7 കിലോമീറ്റർ വടക്കായിട്ടാണു സ്ഥിതി ചെയ്യുന്നത്. 2010 ലെ ജനസംഖ്യാ കണക്കനുസരിച്ച് സൌസാലിറ്റോ നഗരത്തിലെ ആകെ ജനസംഖ്യ 7,061 ആയിരുന്നു. ഗോൾഡൻ ഗേറ്റ് പാലത്തിൻറെ വടക്കേ അറ്റത്തിനു സമീപത്തായി സ്ഥിതിചെയ്യുന്ന ഈ നഗരം ഈ പാലത്തിൻറെ നിർമ്മാണത്തിനുമുമ്പ് ഒരു റെയിൽവേ, കാർ, കടത്തു സേവനങ്ങൾ എന്നിവയുടെ ഒരു ടെർമിനസായി പ്രവർത്തിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ബെനിറ്റോ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് കോസ്റ്റ് റേഞ്ച് മലനിരകളിൽ സ്ഥിതിചെയ്യന്ന ഒരു കൌണ്ടിയാണ് **സാൻ ബെനിറ്റോ കൌണ്ടി**. 2010 ലെ സെൻസസ് പ്രകാരം ഈ കൌണ്ടിയിലെ ജനസംഖ്യ 55,269 ആയിരുന്നു. ഈ കൌണ്ടിയുടെ മുഖ്യകാര്യാലയം സ്ഥിതിചെയ്യുന്നത് ഹോളിസ്റ്റെർ നഗരത്തിലാണ്. സാൻ ജോസ്-സാൻ ഫ്രാൻസിസ്കോ-ഓക്ലാന്റ്, CA കമ്പൈൻഡ് സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്ന സാൻ ജോസ്- സണ്ണിവെയിൽ-സാന്താ ക്ലാര, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് സാൻ‌ ബെനിറ്റോ കൌണ്ടി. എൽ കാമിനോ റീയൽ പാത കൌണ്ടിയിലൂടെ കടന്നു പോകുന്നു. അതുപോലെ ഒരു സ്പാനിഷ് മിഷൻ ഈ കൌണ്ടിയിലെ സാൻ ജുവാൻ ബൌട്ടിസ്റ്റ നഗരത്തിൽ നിലനിൽക്കുന്നു.

## ചരിത്രം
1874 ൽ മോണ്ടെറെ കൗണ്ടിയുടെ ഭാഗങ്ങളിൽ നിന്നാണ് സാൻ ബെനിറ്റോ കൗണ്ടി രൂപം കൊണ്ടത്. സാൻ ബെനിറ്റോ താഴ്വരയുടെ പേരാണ് കൌണ്ടിയുടെ പേരിന് ആധാരം. 1772 ൽ ഒരു വികാരിയായിരുന്ന ജുവാൻ ക്രെസ്പി അദ്ദേഹത്തിന്റെ പര്യവേക്ഷണ യാത്രാവേളയിൽ ഈ പ്രദേശത്തെ ഒരു ചെറു നദിയ്ക്ക് വിവാഹിതരുടെ രക്ഷാധികാരിയായ സാൻ ബെനിക്ടികോയുടെ (സെൻറ് ബനഡിക്ട്) ബഹുമാനാർത്ഥം നാമകരണം നടത്തിയിരുന്നു. ഈ പേരു ചുരുക്കി കൗണ്ടിയുടെ പേരായി സ്വീകരിക്കുകയായിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ കൗണ്ടിയ്ക്ക് ഏകദേശം 1,390 ചതുരശ്ര മൈൽ (3,600 ചതുരശ്ര കിലോമീറ്റർ) വിസതൃതിയാണുള്ളത്. ഇതിൽ 1,389 ചതുരശ്ര മൈൽ (3,600 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 1.8 ചതുരശ്ര മൈൽ (4.7 ചതുരശ്ര കിലോമീറ്റർ) (0.1 ശതമാനം) ജലം ഉൾപ്പെട്ടതുമാണ്.

സാന്താ ക്ലാര കൗണ്ടിയുമായി അതിർത്തി പങ്കിടുന്ന സാൻ ബെനിറ്റോ കൗണ്ടി, സാൻഫ്രാൻസിസ്കോ ഉൾക്കടൽ മേഖലയുടെ തൊട്ടടുത്താണ് സ്ഥിതിചെയ്യുന്നത്. അതിനാൽ പലപ്പോഴും ആ പ്രദേശത്തിന്റെ ഒരു ഭാഗമായും ഇതു കണക്കാക്കപ്പെടുന്നുണ്ട്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
മാലിന്യ ശേഖരണം

ലഘുചിത്രം|250x250ബിന്ദു|മാലിന്യ ശേഖരണ വാഹനം-സകോൻ നാഖോൻ, തായ്ലാൻഡ്.
ലഘുചിത്രം|250x250ബിന്ദു|സിംഗപ്പൂരിൽ കൈകൊണ്ട് മാലിന്യം ശേഖരിക്കുന്നു
[വലത്ത്‌|ലഘുചിത്രം|250x250ബിന്ദു|സഞ്ചിയിലിട്ട് സ്റ്റിക്കറൊട്ടിച്ച് ശേഖരണത്തിനായി വഴിയരികിൽ വെച്ച മാലിന്യം-[ഡബ്ലിൻ, അയർലന്റ്]]
മാലിന്യ സംസ്ക്കരണം എന്ന പ്രക്രിയയുടെ ഒരു ഭാഗമാണു മാലിന്യ ശേഖരണം.  ഖരമാലിന്യം അതിന്റെ ഉൽഭവത്തിൽ നിന്ന് ശേഖരിച്ച് സംസ്കരണ കേന്ദ്രത്തിലേക്കോ മാലിന്യനിക്ഷേപ സ്ഥലത്തേക്കോ നീക്കം ചെയ്യലാണിത്. സാങ്കേതികമായി മാലിന്യം അല്ലെങ്കിലും, പുനരുൽപ്പാദനം ചെയ്യാനുള്ള  വസ്തുക്കളെ വഴിയരികിൽ നിന്ന് ശേഖരിക്കുന്നതും മാലിന്യ ശേഖരണത്തിൽ പെടും.

## വീട്ടുമാലിന്യം
വികസിത രാജ്യങ്ങളിൽ വീട്ടുമാലിന്യങ്ങൾ മാലിന്യപ്പെട്ടിയിൽ ശേഖരിക്കപ്പെടുന്നതിനായി ഉപേക്ഷിക്കുകയാണു ചെയ്യാറ്. അവിടെ നിന്ന് മാലിന്യം ശേഖരിക്കുന്ന തൊഴിലാളികൾ മാലിന്യശേഖരണ വാഹനത്തിൽ എടുത്തുകൊണ്ട് പോകുന്നു. എന്നാൽ മെക്സിക്കോ, ഈജിപ്ത് തുടങ്ങിയ വികസ്വര രാജ്യങ്ങളിൽ മാലിന്യം ശേഖരിക്കണമെങ്കിൽ താമസക്കാർ നേരിട്ട് വാഹനങ്ങളിലോ ശേഖരിക്കുന്ന തൊഴിലാളികളുടെ കയ്യിലോ ഏൽപ്പിക്കണം.  

മെക്സിക്കോ സിറ്റിയിലെ താമസക്കാർ മാലിന്യങ്ങൾ മാലിന്യ ശേഖരണ വാഹനത്തിൽ എത്തിച്ചു കൊടുക്കണം. മണിയടിച്ചോ പ്രത്യേക ശബ്ദം ഉണ്ടാക്കിയോ തങ്ങളുടേ സാന്നിദ്ധ്യം അറിയിക്കുന്ന ശേഖരണക്കാരുടെ കയ്യിൽ വരിയായി നിന്ന് താമസക്കാർ മാലിന്യ സഞ്ചികൾ കൈമാറും. ചിലയിടങ്ങളിൽ ചെറിയ പ്രതിഫലം കൊടുക്കേണ്ടതായി വരും. സ്വകാര്യ മാലിന്യ ശേഖരണക്കാർ ദിവസത്തിൽ നാലോ അഞ്ചോ തവണമണി മുഴക്കിക്കൊണ്ട് ചുറ്റി നടന്ന് ഉന്തുവണ്ടികളിൽ മാലിന്യം സ്വീകരിക്കുന്നു.  ഇക്കൂട്ടർ ശമ്പളക്കാരല്ലാത്തത് കൊണ്ട് നാട്ടുകാരിൽ നിന്ന് കിട്ടുന്ന പ്രതിഫലം കൊണ്ടാണു ജീവിക്കുന്നത്. പിന്നീട് ശേഖരിച്ച മാലിന്യം മാലിന്യ ശേഖരണ വാഹനത്തിലേക്ക് കൈമാറുന്നു.

## കച്ചവട മാലിന്യം
മാലിന്യപ്പെട്ടികളുടെ വലിപ്പവും തരവും സ്ഥാനവും അവയിൽ നിന്ന് എത്ര തവണ മാലിന്യം ശേഖരിക്കണം എന്നതൊക്കെയാണു കച്ചവട സ്ഥാപനങ്ങളിലെ മാലിന്യ ശേഖരണത്തെ ബാധിക്കുന്ന വിഷയങ്ങൾ. നിറഞ്ഞു കവിഞ്ഞ പെട്ടികൾ മാലിന്യങ്ങൾ പുറത്ത് വീണു പ്രശ്നമുണ്ടാക്കാൻ സാദ്ധ്യത കൂട്ടുന്നു. അപകട സാദ്ധ്യതയുള്ള മാലിന്യങ്ങൾ കൈകാര്യം ചെയ്യുമ്പോൾ തീപ്പിടിത്തത്തിനും മറ്റും സാദ്ധ്യതയുണ്ട്. മാലിന്യം നീക്കം ചെയ്യുന്നതിനു പണം കൊടുക്കാൻ തയ്യാറല്ലാത്ത ആളുകളിൽ നിന്ന് പെട്ടികൾ പൂട്ടി സൂക്ഷിക്കാവുന്നതാണു.   

## മാലിന്യ ശേഖരണം എന്ന തൊഴിൽ
യു എസ് ന്യൂസ്:

ബ്യൂറോ ഓഫ് ലേബർ സ്റ്റാറ്റിസ്റ്റിക്സിന്റെ പ്രവചനപ്രകാരം ഈ മേഖലയിലെ തൊഴിൽ സാദ്ധ്യത 16.2 ശതമാനം കൂടാൻ സാദ്ധ്യതയുണ്ട്. 2022 ആകുമ്പോഴേക്ക് ഇതു മൂലം 21600 പുതിയ ജോലികൾ ഉണ്ടാക്കപ്പെടും. ജനസംഖ്യാവർദ്ധനവും വ്യക്തിഗത വരുമാനത്തിൽ വന്ന വർദ്ധനവും കൂടുതൽ ആളുകൾ പുനരുൽപ്പാദനം തെരഞ്ഞെടുക്കുന്നതും ഈ വളർച്ചയ്ക്ക് കാരണമാണു.

## ഇതു കൂടി കാണുക
* History of waste management
* Automated vacuum collection
* Beach cleaner
* Dempster Brothers (manufacturer of Dempster Dinosaur and Dempster Dumpmaster waste collection vehicles)
* List of waste management acronyms
* Mercedes-Benz Econic
* Waste
* Waste bin
* Waste sorting
## References
https://money.usnews.com/careers/best-jobs/garbage-collector
http://www.ipsnews.net/
http://www.manoramanews.com/nattuvartha/central/2017/05/05/glass-bottles-loss-demand.html
http://www.nbcnews.com/id/28777897/#.WnjVi-eYOUk

വർഗ്ഗം:മാലിന്യസംസ്കരണം
ഫോസ്റ്റർ സിറ്റി

**ഫോസ്റ്റർ സിറ്റി**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സാൻ മാറ്റെയോ കൗണ്ടിയിൽ സ്ഥിതിചെയ്യുന്ന ഒരു ആസൂത്രിത നഗരമാണ്. 2010 ലെ യു.എസ്. സെൻസസ് പ്രകാരമുണ്ടായിരുന്ന ഈ നഗരത്തിലെ ജനസംഖ്യ 30,567 ആയിരുന്നു. സിലിക്കൺ വാലി നഗരങ്ങളുമായുള്ള സാമീപ്യവും ഇവിടുത്തെ പ്രാദേശിക വ്യവസായങ്ങളും കാരണമായി ഫോസ്റ്റർ സിറ്റിയെ പലപ്പോഴും സിലിക്കൺ വാലിയുടെ ഭാഗമായി കണക്കാക്കാറുണ്ട്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാന്താ ക്രൂസ്

**സാന്താക്രൂസ്** (, ) അമേരിക്കൻ ഐക്യനാടുകളിലെ കാലിഫോർണിയയിൽ, സാന്താ ക്രൂസ് കൌണ്ടിയിലെ ഏറ്റവും വലിയ നഗരവും  സന്ത ക്രൂസ് കൗണ്ടിയുടെ ആസ്ഥാനവുമായ നഗരമാണ്. 2013 ൽ യു.എസ്. സെൻസസ് ബ്യൂറോ കണക്കു കൂട്ടിയതു പ്രകാരം ഈ നഗരത്തിലെ ഏകദേശ ജനസംഖ്യ 62,864 ആയിരുന്നു. മോണ്ടെറി ഉൾക്കടലിൻറെ വടക്കൻ അരികിൽ സാൻ ജോസിന് 32 മൈൽ (51 കിലോമീറ്റർ) തെക്കായും സാൻ ഫ്രാൻസിസ്കോയ്ക്ക് 75 മൈൽ (120 കിലോമീറ്റർ) തെക്കായും സ്ഥിതിചെയ്യുന്ന ഈ നഗരം 12 കൌണ്ടികളുൾപ്പെടുന്ന സാൻ ജോസ്-സാൻ ഫ്രാൻസിസ്കോ-ഓക്ലാൻഡ് കമ്പൈൻഡ് സ്റ്റാറ്റിസ്റ്റിക്കൽ പ്രദേശത്തിൻറെ ഭാഗമാണ്. സാന്താ ക്രൂസ് നഗരം അതിൻറെ മിതമായ കാലാവസ്ഥ, പ്രകൃതിദത്ത പരിസ്ഥിതി, തീരപ്രദേശം, റെഡ്‍വുഡ് വനപ്രദേശങ്ങൾ, വേറിട്ട സമൂഹിക ജീവിതശൈലികൾ, സാമൂഹ്യമായ പുരോഗമനവാദത്തോടുള്ള ചായ്‍വ് എന്നിവയ്ക്ക് പ്രശസ്തമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പാരമൗണ്ട്

**പാരമൗണ്ട്,** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2000 ലെ സെൻസസിലെ ജനസംഖ്യയായ 55,266  നിന്ന് 2010 ലെ സെൻസസിൽ ജനസംഖ്യ 54,098 ആയി കുറഞ്ഞിരുന്നു. പാരമൌണ്ട് നഗരം ഗ്രേറ്റർ ലോസ് ആഞ്ചലസ് മേഖലയുടെ ഭാഗമാണ്. ഈ നഗരത്തിൻറെ പടിഞ്ഞാറു വശത്ത് കോംപ്റ്റൺ, ലിൻവുഡ് എന്നീ നഗരങ്ങളും വടക്കു വശത്ത് സൌത്ത് ഗേറ്റ്, ഡോവ്‍നി എന്നീ നഗരങ്ങളും കിഴക്കും തെക്കും ബെൽഫ്ലവറും തെക്കു വശത്ത് ലോംഗ് ബീച്ചുമാണ് ഈ നഗരത്തിൻറെ അതിർത്തികൾ.

## അവലംബം
എൽ സെറിറ്റോ

**എൽ സെറിറ്റോ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ കൊൺട്ര കോസ്റ്റ കൗണ്ടിയിലെ ഒരു നഗരമാണ്. ഇത് സാൻഫ്രാൻസിസ്കോ ഉൾക്കടൽ പ്രദേശത്തിൻ ഭാഗമാണ്. 2010 ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 23,549 ആയിരുന്നു. 1906 സാൻ ഫ്രാൻസിസ്കോ ഭൂകമ്പത്തിൽ നിന്നുള്ള അഭയാർഥികളാണ് ഈ നഗരം പടുത്തുയർത്തിയത്. 1500 പേർ താമസിക്കുന്ന ഗ്രാമമായി 1917 ലാണ് ഇത് സംയോജിപ്പിക്കപ്പെട്ടത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ട്രിനിഡാഡ്, കാലിഫോർണിയ

**ട്രിനിഡാഡ്**, അമേരിക്കൻ ഐക്യനാടുകളിലെ കാലിഫോർണിയിൽ ഹംബോൾട്ട് കൗണ്ടിയിൽ സ്ഥിതിചെയ്യുന്ന ഒരു കടലോര നഗരമാണ്. ഇത് പസഫിക് സമുദ്ര തീരത്ത് അർക്കാറ്റ-യുറേക്ക എയർപോർട്ടിന് 8 മൈൽ (13 കിലോമീറ്റർ) വടക്കായും അർക്കാറ്റ കോളജ് നഗരത്തിന് 15 മൈൽ (24 കിലോമീറ്റർ) വടക്കായുമാണ് സ്ഥിതിചെയ്യുന്നത്. നോർത്ത് കോസ്റ്റ് ഹാർബറിൽ സമുദ്രനിരപ്പിൽനിന്നു 174 അടി (53 മീ) ഉയരത്തിൽ സ്ഥിതി ചെയ്യുന്ന ട്രിനിഡാഡ് നാഗരം, കാലിഫോർണിയയിലെ ഏറ്റവും ചെറിയ സംയോജിത നഗരങ്ങളിൽ ഒന്നാണ്. 2000 ലെ സെൻസസിൽ 311 ആയിരുന്ന ഈ നഗരത്തിലെ ജനസംഖ്യ 2010 ലെ കണക്കുകളിൽ 367 ആയി ഉയർന്നിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നോർവാക്ക്

**നോർവാക്ക്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചെലെസ് കൗണ്ടിയിൽ സ്ഥിതിചെയ്യുന്ന ഒരു ഒരു ഉപനഗരമാണ്. 2014 ൽ കണക്കുകൂട്ടിയതു പ്രകാരം ഈ നഗരത്തിലെ ജനസംഖ്യ 107,096 ആയിരുന്നു.  ഏറ്റവും കൂടുതൽ ജനസാന്ദ്രതയുള്ള കാലിഫോർണിയയിലെ 58 ആമത്തെ നഗരമാണ് നോർവാക്ക്. പത്തൊൻപതാം നൂറ്റാണ്ടിൻറെ അവസാനത്തിൽ സ്ഥാപിതമായ നോർവാക്ക് 1957 ൽ ഒരു നഗരമായിസംയോജിപ്പിക്കപ്പെട്ടു. ലോസ് ഏഞ്ചലസ് നഗരകേന്ദ്രത്തിൽനിന്നും 17 മൈൽ (27 കിലോമീറ്റർ) തെക്കുകിഴക്ക് സ്ഥിതിചെയ്യുന്ന ഈ നഗരം ഗ്രേറ്റർ ലോസ് ആഞ്ചലസ് മേഖലയുടെ ഭാഗമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സിക്സ്പെൻസ് നൺ ദ റിച്ചർ

ടെക്സസിലെ ന്യൂ ബ്രൌൺഫെൽസിൽ രൂപീകൃതമായ ഒരു അമേരിക്കൻ ബദൽ ക്രിസ്റ്റ്യൻ റോക്ക് ബാൻഡ് ആണ് **സിക്സ്പെൻസ് നൺ ദ റിച്ചർ**. 
അവരുടെ ഗാനങ്ങൾ "കിസ്സ് മീ", "ബ്രീത്ത് യുവർ നെയിം", "ഡോണ്ട് ഡ്രീം ഇറ്റ്സ് ഓവർ", "ദേർ ഷീ ഗോസ്" തുടങ്ങിയ ഗാനങ്ങളിലൂടെയാണ് അവർ പ്രശസ്തരായത്. മിയർ ക്രിസ്ത്യാനിറ്റി എന്ന സി. എസ്. ലൂയിസ് രചിച്ച പുസ്തകത്തിൽ നിന്നും പ്രചോദനം ഉൾകൊണ്ടാണ് ബാൻഡിന്റെ നാമം സ്വീകരിച്ചത്. കിസ് മി എന്ന ഗാനത്തിന് രണ്ട് ഗ്രാമി അവാർഡ് നാമനിർദ്ദേശവും, സിക്സ് പെൻസ് നൺ ദ റിച്ചർ എന്ന ആൽബത്തിന്
മികച്ച റോക്ക് ഗോസ്പൽ ആൽബത്തിനുള്ള ഗ്രാമി അവാർഡ് എന്നിവ ഈ ബാൻഡ് നേടി.  

## ബാൻഡ് അംഗങ്ങൾ
നിലവിലുള്ള അംഗങ്ങൾ

* ലീ നാഷ് - വോക്കൽസ് (1992-2004, 2007-ഇതുവരെ)
* മാറ്റ് സ്ലോകും - ഗിറ്റാർ, ചെല്ലോ (1992-2004, 2007-ഇതുവരെ)
* ജസ്റ്റിൻ കാരി - ബാസ്സ് (1997-2004, 2008-ഇതുവരെ)
* റോബ് മിച്ചൽ - ഡ്രംസ് (2001-2004, 2012-ഇതുവരെ)

## സ്റ്റുഡിയോ ആൽബങ്ങൾ

## സിംഗിൾസ്

## അവലംബം

വർഗ്ഗം:അമേരിക്കൻ ബാൻഡ്
ഡാനിഷ് ഭാഷ

ഇന്തോ-യുറോപ്യൻ ഭാഷാഗോത്രത്തിലെ ഉത്തര ജർമാനിക് ഉപവിഭാഗത്തിൽ സ്ക്കാൻഡിനേവിയൻ ശാഖയിൽപ്പെടുന്ന ഭാഷയാണ് **ഡാനിഷ്** (**Danish**  *dansk* ; *dansk sprog*, ) അറുപത് ലക്ഷത്തോളം ആളുകൾ ഈ ഭാഷ സംസാരിക്കുന്നു.ഡെന്മാർക്കിലെ പ്രധാന ഭാഷയായ ഇത് വടക്കൻ ജർമനിയിലെ ജൂട്ട്ലാൻഡ് പ്രദേശത്തും സംസാരിക്കപ്പെടുന്നു. ഈ ഭാഷ സംസാരിക്കുന്നവർ നോർവ്വെ, സ്വീഡൻ, സ്പെയിൻ, യു.എസ്.എ, കാനഡ, ബ്രസീൽ,  അർജന്റീന എന്നിവിടങ്ങളിലും താമസിക്കുന്നു. കുടിയേറ്റം കാരണം ഗ്രീൻലാന്റിലെ ഇരുപത് ശതമാനത്തോളം ആളുകൾ മാതൃഭാഷയായി ഡാനിഷ് സംസാരിക്കുന്നു. ഡാനിഷും നോർവിജിയനും സ്വീഡിഷും വളരെയേറെ സാമ്യമുള്ള ഭാഷകളാണ്. ഡാനിഷ്-നോർവിജിയൻ ലിപിയും ലത്തീൻ ലിപിയുമാണ് ഇപ്പോൾ ഉപയോഗിക്കുന്നത്. ഉത്തര ജർമ്മാനിക് ഭാഷയായ ഈ ഭാഷ സ്വീഡിഷ് ഭാഷയോടൊപ്പം സ്കാൻഡിനേവിയയിലെ വൈക്കിംഗ് കാലഘട്ടത്തിൽ സംസാരിക്കപ്പെട്ടിരുന്ന  പഴയ നോഴ്സ് ഭാഷയിൽ നിന്ന് ഉരുത്തിരിഞ്ഞതാണ്.

## അവലംബം

വർഗ്ഗം:ജർമ്മാനിക് ഭാഷകൾ
ജീജാമാതാ ഉദ്യാൻ

മുംബൈ നഗരത്തിൽ ബൈക്കുള എന്ന സ്ഥലത്ത് സ്ഥിതി ചെയ്യുന്ന ഉദ്യാനവും മൃഗശാലയുമാണ് **വീർമാതാ ജീജാബായ് ഭോസ്ലെ ഉദ്യാൻ**. ബ്രിട്ടീഷ് ഭരണകാലത്ത് നിർമ്മിക്കപ്പെട്ട ഈ ഉദ്യാനത്തിന്റെ യഥാർത്ഥ നാമം വിക്റ്റോറിയ ഗാർഡൻസ് എന്നായിരുന്നു. മറാഠിയിൽ തദ്ദേശീയർ ‘റാണിചി ബാഗ്’ (റാണിയുടെ പൂന്തോട്ടം) എന്ന് വിളിച്ചുപോന്നു. 1861-ൽ പണികഴിപ്പിക്കപ്പെട്ട ജീജാമാതാ ഉദ്യാൻ ഇന്ത്യയിലെ ആദ്യത്തെ മൃഗശാലകളിലൊന്നാണ്.

## ആകർഷണങ്ങൾ
ഡോ. ഭാവു ദാജി ലാഡ് മ്യൂസിയം, സസ്സൂൺ ക്ലോക്ക് ടവർ എന്നിവ ഈ ഉദ്യാനപരിസരത്താണ്. ഖാരാപുരി ദ്വീപിൽ നിന്ന് കൊണ്ടുവന്ന ആനയുടെ ശിൽപ്പം മൃഗശാലയുടെ കവാടത്തിനു സമീപം കാണാം. പ്രശസ്തമായ കാലാഘോഡ പ്രതിമയും ഇവിടെ സ്ഥിതി ചെയ്യുന്നു.
മൃഗശാലയുടെ വളപ്പിൽ ലോകത്തിന്റെ നാനാഭാഗങ്ങളിൽ നിന്നുമുള്ള വ്യത്യസ്ത്യിനം മരങ്ങൾ അവയുടെ പേരും ശാസ്ത്രീയനാമവും എഴുതിയ ഫലകങ്ങളോടെ സംരക്ഷിച്ചു പോരുന്നു. മൃഗശാലയിൽ നീർക്കുതിര, കഴുതപ്പുലി, ആന, നീലക്കാള തുടങ്ങിയ സസ്തനികളും മുതല, പെരുമ്പാമ്പ് തുടങ്ങിയ ഉരഗങ്ങളും ഹംബോൾട്ട് പെൻഗ്വിൻ അടക്കം വിവിധയിനം പക്ഷികളും ഉണ്ട്.

## ഹംബോൾട്ട് പെൻഗ്വിനുകൾ
2016-ൽ തെക്കൻ കൊറിയയിലെ കോഎക്സ് അക്വേറിയത്തിൽ നിന്നും 2 കോടി രൂപയോളം മുടക്കി ഇറക്കുമതി ചെയ്യപ്പെട്ട ഹംബോൾട്ട് പെൻഗ്വിനുകളാണ് മൃഗശാലയിലെ മുഖ്യാകർഷണം. 2000 ചതുരശ്ര അടിയിൽ പ്രത്യേകം സജ്ജീകരിച്ച കൂട്ടിലാണ് ഇവയെ പാർപ്പിച്ചിരിക്കുന്നത്. കൂട്ടിലെ താപനില 14-16 ഡിഗ്രി സെൽഷ്യസും വെള്ളത്തിന്റെ താപനില 12-14 ഡിഗ്രി സെൽഷ്യസും ആയി ക്രമീകരിക്കുന്നു.
എട്ട് പെൻഗ്വിനുകളെ വരുത്തിയതിൽ ഒരെണ്ണം 2016 ഒക്റ്റോബർ 23-ന് അണുബാധയാൽ മരിച്ചു. മുംബൈയിലെ കാലാവസ്ഥയിലേക്ക് പെൻഗ്വിനുകളെ കൊണ്ടുവന്നതും അവയ്ക്ക് പാശ്ചാത്യപേരുകൾ നൽകിയതും ഒട്ടനവധി വിവാദങ്ങൾക്കും പ്രതിഷേധങ്ങൾക്കും വഴിതെളിച്ചു.

## ചിത്രശാല

File:SassoonClockTowerPrd.jpg|thumb|സസ്സൂൺ ക്ലോക്ക് ടവർ
File:Dr._Bhau_Daji_Lad_Museum,_esterno_01.jpg| ഡോ. ഭാവു ദാജി ലാഡ് മ്യൂസിയം
File:KalaGhodaStatuePrd.jpg|thumb| കാലാഘോഡ പ്രതിമ
File:HumboldtPenguinsHabitatMumbaiPrd.jpg|ഹംബോൾട്ട് പെൻഗ്വിൻ വിഭാഗം
File:HumboldtPenguinsMumbaiPrd2.jpg| ഹംബോൾട്ട് പെൻഗ്വിനുകൾ, ജീജാമാതാ ഉദ്യാൻ മൃഗശാലയിൽ
File:HumboldtPenguinsMumbaiPrd1.jpg|ഹംബോൾട്ട് പെൻഗ്വിനുകൾ, ജീജാമാതാ ഉദ്യാൻ മൃഗശാലയിൽ



## അവലംബം

വർഗ്ഗം:മൃഗശാലകൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:മഹാരാഷ്ട്ര
തായ്‌വാനിലെ ദേശീയോദ്യാനങ്ങൾ

**തായ്‌വാനിലെ ദേശീയോദ്യാനങ്ങൾ** സംരക്ഷിതപ്രദേശങ്ങളാണ്. ഇന്ന് നിലവിൽ ഒൻപത് ദേശീയോദ്യാനങ്ങളാണ് ഇവിടെയുള്ളത്. എല്ലാ ദേശീയോദ്യാനങ്ങളും മിനിസ്ട്രി ഓഫ് ദ ഇന്റീരിയർ (Ministry of interior) ഭരണത്തിൻകീഴിലാണ് നിലനിൽക്കുന്നത്. ഈ ദേശീയോദ്യാനങ്ങൾ 7,489.49 ചതുരശ്ര കിലോമീറ്റർ (2,891.71 ചതുരശ്ര മൈൽ) വിസ്തീർണ്ണത്തിൽ വ്യാപിച്ചുകിടക്കുന്നു. 1937-ൽ തായ്‌വാനിലെ ജാപ്പനീസ് ഭരണത്തിൻ കീഴിലായിരുന്നു ആദ്യത്തെ ദേശീയോദ്യാനം നിലവിൽവന്നത്. രണ്ടാം ലോകമഹായുദ്ധത്തിനുശേഷം സ്വേച്ഛാധിപത്യ ഭരണവും തായ്വാനിലെ മാർഷൽ നിയമവും കാരണം പരിസ്ഥിതി സംരക്ഷിക്കുന്നതിനുള്ള ശബ്ദം നിർത്തിവച്ചിരുന്നു. 1972-ൽ ദേശീയോദ്യാനനിയമം പാസ്സാക്കുകയും അവസാനം ആദ്യത്തെ ദേശീയോദ്യാനം പുതിയതായി 1984-ൽ വീണ്ടും നിലവിൽ കൊണ്ടുവന്നു.

നാഷണൽ സീനിക് ഏരിയയും ദേശീയോദ്യാനവും തമ്മിൽ ആശയകുഴപ്പമുണ്ടാകാറുണ്ട്. നാഷണൽ സീനിക് ഏരിയയുടെ ഭരണച്ചുമതല നിർവ്വഹിക്കുന്നത് മിനിസ്ട്രറി ഓഫ് ട്രാൻസ്പോർട്ടേഷൻ ആൻഡ് കമ്മ്യൂണിക്കേഷനിലെ ടൂറിസം ബ്യൂറോയാണ്.

## ചരിത്രം
തായ്വാവാൻ ജാപ്പനീസ് ഭരണത്തിൻകീഴിലായിരുന്ന കാലത്ത്, തായ്വാനിലെ ആദ്യത്തെ ദേശീയോദ്യാനങ്ങൾ  1937 ഡിസംബർ 27-ന് ഗവർണർ ജനറൽ സീസൊ കൊബയാഷി  സ്ഥാപിച്ചു. അങ്ങനെ ഈ മൂന്ന് ദേശീയ ഉദ്യാനങ്ങളും ജപ്പാന്റെ ദേശീയ പാർക്കുകളായി കരുതപ്പെടുന്നു.

1945-ൽ രണ്ടാം ലോകമഹായുദ്ധത്തിനു ശേഷം ജപ്പാൻ തായ്വാനിൽ നിന്ന് പിൻവാങ്ങിയപ്പോൾ ഈ ദേശീയ ഉദ്യാനങ്ങളുടെ ഭരണനിർവ്വഹണം ഇല്ലാതായി. പിന്നീട് 1980-കളിൽ പുതിയ ദേശീയ ഉദ്യാന നിയമം വരെ തായ്വാനിൽ ദേശീയ പാർക്കുകൾ ഉണ്ടായിരുന്നില്ല.

## തായ്‌വാനിലെ നിലവിലുള്ള ദേശീയോദ്യാനങ്ങൾ
നിലവിൽ ഒൻപത് (9) ദേശീയ പാർക്കുകൾ തായ്വാനിൽ ഉണ്ട്. കുറച്ചു വിഭവങ്ങളുള്ള പ്രദേശങ്ങൾക്ക് പൂർണ്ണ ദേശീയ ഉദ്യാനം താരതമ്യപ്പെടുത്തി രൂപകൽപ്പന ചെയ്ത ഒരു ദേശീയ ഉദ്യാനവും ഇവിടെയുണ്ട്.

## അവലംബം

## പുറത്തേയ്ക്കുള്ള കണ്ണികൾ
* http://np.cpami.gov.tw/about-the-parks/national-parks-of-taiwan.html 

വർഗ്ഗം:തായ്‌വാനിലെ ദേശീയോദ്യാനങ്ങൾ
വർഗ്ഗം:ദേശീയോദ്യാനങ്ങളുടെ പട്ടികകൾ
#
മോഡെസ്‍റ്റോ

**മോഡെസ്റ്റോ**  (Italian for "modest"), അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാനിസ്ലൗസ് കൗണ്ടിയുടെ ആസ്ഥാനവും കൌണ്ടിയിലെ ഏറ്റവും വലിയ നഗരവുമാണ്. 2010 ലെ സെൻസസ് പ്രകാരം 201,165 ജനസംഖ്യയുള്ള ഈ നഗരം കാലിഫോർണിയ സംസ്ഥാനത്ത് ജനസംഖ്യയനുസരിച്ച് 18 ആം സ്ഥാനമുള്ള നഗരമാണ്. ഇത്  മൊഡസ്റ്റോ-മെർസെഡ് സംയുക്ത സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. സെറസ്, റിവർബാങ്ക് എന്നീ നഗരങ്ങൾക്കൂടി ഉൾപ്പെടുന്ന മൊഡേസ്റ്റോ സെൻസസ് കൗണ്ടി ഡിവിഷനിലെ മൊത്തം ജനസംഖ്യ 2010 ലെ കണക്കുകളനുസരിച്ച് 312,842 ആണ്.

മദ്ധ്യ താഴ്വരയിൽ സ്ഥിതിചെയ്യന്ന മോഡെസ്റ്റോ നഗരം ഫ്രെസ്നോയ്ക്ക് 90 മൈൽ (140 കിലോമീറ്റർ) വടക്കായും മെർസ്ഡ് നഗരത്തിന് 40 മൈൽ (64 കിലോമീറ്റർ) വടക്കായും സാൻ ഫ്രാൻസിസ്കോയ്ക്ക് 92 മൈൽ (148 കിലോമീറ്റർ) കിഴക്കായും സംസ്ഥാന തലസ്ഥാനമായ സാക്രമെൻറോയ്ക്ക് 68 മൈൽ (109 കിലോമീറ്റർ) തെക്കായും യോസ്മൈറ്റ് ദേശീയോദ്യാനത്തിന് 66 മൈൽ (106 കിലോമീറ്റർ) പടിഞ്ഞാറായും സ്റ്റോക്ക്ടൺ 24 മൈൽ (39 കിലോമീറ്റർ) തെക്കുഭാഗത്തായുമാണ് സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹണ്ടിംഗ്ടൺ ബീച്ച്, കാലിഫോർണിയ

**ഹണ്ടിംഗ്ടൺ ബീച്ച്** അമേരിക്കൻ ഐക്യനാടുകളിലെ തെക്കൻ കാലിഫോർണിയ സംസ്ഥാനത്തിലുള്ള ഓറഞ്ച് കൗണ്ടിയിലെ സമുദ്രതീരത്തുള്ള നഗരമാണിത്. ഹെൻറി ഇ.ഹണ്ടിംഗ്ടൺ എന്ന അമേരിക്കൻ വ്യാപാരിയാണ് ഈ നഗരത്തിന് ഈ പേർ നല്കിയത്. 2010 ലെ സെൻസസ് പ്രകാരം ഓറഞ്ച് കൗണ്ടിയിലെ 189,992 ജനസംഖ്യയുള്ള ഈ ബീച്ച്  ലോസ് ആഞ്ചെലസ്-ലോങ് ബീച്ച് അനഹെമിലെയും സി.എ. മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിലെയും ജനസംഖ്യയിൽ ഏഴാം സ്ഥാനത്ത് നില്ക്കുന്ന നഗരമാണ്. 2014-ൽ ഈ ബീച്ച് നിലവിൽ വരുമ്പോൾ ജനസംഖ്യ 200,809 ആയിരുന്നു. പടിഞ്ഞാറ് ബോൾസ ചിക്ക ബേസിൻ സ്റ്റേറ്റ് മറൈൻ കൺസർവേഷൻ ഏരിയയും, തെക്ക്-പടിഞ്ഞാറ് പസഫിക് സമുദ്രവും, വടക്ക്-പടിഞ്ഞാറ് സീൽ ബീച്ചും, വടക്ക് വെസ്റ്റ്മിനിസ്റ്ററും, വടക്കു-കിഴക്ക് ഫൗണ്ടൻ താഴ്വരയും, കിഴക്ക് കോസ്റ്റ മെസ്റ്റയും, തെക്കു-കിഴക്ക് ന്യൂപോർട്ട് ബീച്ചും ചേർന്ന് ഹണ്ടിംഗ്ടൺ ബീച്ചിന് അതിരിടുന്നു.

## അവലബം

## കൂടുതൽ വായനയ്ക്ക്
* 
* 

## പുറത്തേയ്ക്കുള്ള കണ്ണികൾ

* 
* Huntington Beach Chamber of Commerce
* Huntington Beach Conference and Visitors Bureau
* Carnegie Libraries' Web Site Entry for Huntington Beach 
* Huntington Beach Parade photos and information
* Huntington Beach Historical Information 
* 

വർഗ്ഗം:കാലിഫോർണിയയിലെ നഗരങ്ങൾ
ടറോക്കോ ദേശീയോദ്യാനം

**ടറോക്കോ ദേശീയോദ്യാനം** ()  തായ്വാനിലെ ഒൻപത് ദേശീയോദ്യാനങ്ങളിൽ ഒന്നാണ്. ഈ ദേശീയോദ്യാനം തായ്ചുങ് മുൻസിപ്പാലിറ്റിയിൽ നാൻടൗ കൗണ്ടിയിലും ഹ്വാലീൻ കൗണ്ടിയിലുമായി ഒരറ്റം മുതൽ മറ്റേ അറ്റം വരെ എത്തി നിൽക്കുന്നു. ഈ ദേശീയോദ്യാനത്തിലെ ലിവു നദി രൂപപ്പെടുത്തിയെടുത്ത ടറോക്കോ മലയിടുക്കിൽ നിന്നാണ് ഈ പേർ ലഭിച്ചത്.

## ചരിത്രം
തായ് വാൻ ജപ്പാൻ സാമ്രാജ്യത്തിന്റെ ഭാഗമായിരുന്നപ്പോൾ1937 ഡിസംബർ 12 ന് തായ്വാനിലെ ഗവർണ്ണർ ജനറലായിരുന്ന റ്റ്സ്യൂജിടാക-ടറോക്കോ ദേശീയോദ്യാനം  നിലവിൽ കൊണ്ടുവന്നു. രണ്ടാംലോകമഹായുദ്ധത്തിൽ ജപ്പാൻ  പരാജയമടഞ്ഞതിനെ തുടർന്ന് തായ്വാന്റെ നിയന്ത്രണം റിപ്പബ്ളിക്ക് ഓഫ് ചൈനയുടെ കയ്യിലായി. റിപ്പബ്ളിക്ക് ഓഫ് ചൈന 1945 ആഗസ്റ്റ്15 ന് ഈ ദേശീയോദ്യാനം നിർത്തലാക്കി.1986 നവംബർ 28 ന് ദേശീയോദ്യാനം വീണ്ടും നിലവിൽ വന്നു.

## ചിത്രശാല

File:Taiwan 2009 HuaLien Taroko Gorge Temple FRD 6719.jpg|Taroko
File:Taiwan 2009 HuaLien Taroko Gorge Biking FRD 5416 Pano Extracted.jpg|Bicycling uphill
File:Taiwan 2009 HuaLien Taroko Gorge Biking PB160057.jpg|Bicyclists share narrow roads with motor vehicles
File:Taiwan 2009 HuaLien Taroko Gorge FRD 5467.jpg|Protection from waterfalls
File:Taiwan 2009 HuaLien Taroko Gorge FRD 5527 Pano Extracted.jpg|Gorge views
File:Taiwan 2009 HuaLien Taroko Gorge Narrow Gap and Road PB140025.jpg|Taroko
File:Chang Chun Shrine amk.jpg|*Eternal Spring Shrine*, Taroko National Park, Hualien on the east coast.
File:Taroko Shakadang river.jpg|Shakahtang Ho river
File:Liwu River, Taroko.jpg|Liwu River
File:Footbridge, Taroko 01.jpg|A suspension footbridge
File:Shakadang Bridge 01.jpg|*Bridge of 100 Lions*
File:Zhangchun Bridge, Taroko 02.jpg|Changchun Bridge
File:Taroko National Park, Hualien County, Taiwan - panoramio (6).jpg
File:Taroko Bell Tower.jpg|Taroko Bell Tower
File:Taroko Music Festival .jpg|Taroko Music Festival


## അവലംബം

## പുറത്തേയ്ക്കുള്ള കണ്ണികൾ

* Taroko National Park 

വർഗ്ഗം:തായ്‌വാനിലെ ദേശീയോദ്യാനങ്ങൾ
കിൻമെൻ ദേശീയോദ്യാനം

**കിൻമെൻ ദേശീയോദ്യാനം** () തായ് വാനിലെ ഒൻപത് ദേശീയോദ്യാനങ്ങളിൽ ഒന്നാണിത്. 1995-ൽ നിലവിൽ വന്ന 3,780 ഹെക്ടർ വിസ്തീർണ്ണമുള്ള ഈ ദേശീയോദ്യാനം തായ് വാനിലെ കിൻമെൻ കൗണ്ടിയിലാണ് സ്ഥിതിചെയ്യുന്നത്. ഈ ദേശീയോദ്യാനത്തിൽ അഞ്ച് മേഖലകൾ കാണപ്പെടുന്നു. തായ് വു മൗണ്ടൻ, കുനിങ്ടൗ, ഗുഗാങ്, മാഷൻ ഹിൽ, ലീയു എന്നിവയാണ്. തായ് വാനിലെ ആറാമത്തെ ദേശീയോദ്യാനമാണിത്. 

## ചരിത്രം
16-ാം നൂറ്റാണ്ടിൽ കിൻമെൻ ദ്വീപിനെ ജാപ്പനീസ് കടൽകൊള്ളക്കാർ സ്ഥിരമായി നശിപ്പിക്കുക പതിവായിരുന്നു. ഇതിനെ തുടർന്ന് ഗവൺമെന്റ് ഇവിടെ പ്രതിരോധ നടപടികളെടുക്കുകയും യുദ്ധം ഉണ്ടാകുകയും പതിവായിരുന്നു. കെ.എം.റ്റിയും ചൈനീസ് കമ്മ്യൂണിസ്റ്റും തമ്മിൽ പ്രസിദ്ധമായ ധാരാളം യുദ്ധങ്ങൾ ഇവിടെ ഉണ്ടായിട്ടുണ്ട്. ഇവിടെ പരമ്പരാഗതമായ തെക്കൻ ഫ്യൂജിയാൻ കെട്ടിടങ്ങളും ചെറിയ മൺകൂനകളും കാണാം. മുമ്പുണ്ടായിട്ടുള്ള യുദ്ധങ്ങളുടെ ചരിത്രസ്മാരകമായി ഈ ഉദ്യാനത്തെ സംക്ഷിച്ചു പോരുന്നു.

## സസ്യജന്തുജാലങ്ങൾ
ദേശാടനപ്പക്ഷികളുടെ പറുദീസയാണ് ഈ പ്രദേശം. 319 വർഗ്ഗത്തിൽപ്പെട്ട പക്ഷികളെ ഇവിടെ കണ്ടുവരുന്നു.71 ഇനത്തിൽപ്പെട്ട ചിത്രശലഭങ്ങളെ ഇവിടെ രേഖപ്പെടുത്തിയിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

*Kinmen National Park web site 
* http://lifeoftaiwan.com/national-parks/kinmen/
* 

വർഗ്ഗം:തായ്‌വാനിലെ ദേശീയോദ്യാനങ്ങൾ
സൗത്ത് പെൻഗു മറൈൻ ദേശീയോദ്യാനം

**സൗത്ത് പെൻഗു മറൈൻ ദേശീയോദ്യാനം** () തായ്വാനിലെ ഒൻപത് ദേശീയോദ്യാനങ്ങളിൽ ഒന്നാണ്. ഒൻപതാമത്തെ ഈ ദേശീയോദ്യാനം പെൻഗുവിന്ററെ തെക്ക് സ്ഥിതിചെയ്യുന്നു. അക്രോപൊറ കോറലിന്റെ വലിയകൂട്ടം ഈ കടൽതീരത്ത് കാണപ്പെടുന്നു. 2014-ൽ  നിലവിൽ വന്ന തായ്വാനിലെ രണ്ടാമത്തെ മറൈൻ ദേശീയോദ്യാനമായ ഈ ദേശീയോദ്യാനം മറൈൻ ദേശീയോദ്യാന ഹെഡ്ക്വാർട്ടേഴ്സിന്റെ നിയന്ത്രണത്തിലാണ് . 20015-ൽ 7278 സന്ദർശകർ ഇവിടെ കാണപ്പെട്ടിരുന്നു. പെൻഗുവിലെ ഖിമെയ് യുടെയും വൻഗന്റെയും ഇടയിൽ സ്ഥിതിചെയ്യുന്ന ഈ ഉദ്യാനം നാല് പ്രധാന ദ്വീപുകളായി വിഭജിച്ചിരിക്കുന്നു. ഡോങ്ജിയു, ക്സിയുപിങ്യു, ക്സിജിയു, ഡോൻയുപിങ്യു എന്നിവയാണ്. ഈ ചെറിയ ദ്വീപുകളിൽ കാണുന്ന ലാവ ഉറഞ്ഞുണ്ടായ പാറകൾ പവിഴപുറ്റുകൾക്ക് വാസസ്ഥലമൊരുക്കുന്നു.

## ചരിത്രം
ഒരിക്കൽ ഇവിടെ ആയിരത്തിലധികം ജനങ്ങൾ വസിച്ചിരുന്നു. ഗതാഗതം, തൊഴിൽ എന്നിവയുടെ അപര്യാപ്തതമൂലം ഇവിടത്തെ ജനസംഖ്യ ഗണ്യമായി കുറഞ്ഞ് വെറും അമ്പത് പേർ മാത്രമായി.

2008-ലെ തണുത്ത കാലാവസ്ഥ ധാരാളം സമുദ്രജീവികളുടെ നാശത്തിനു കാരണമായി. 2010-ൽ ഈ അപകടം വീണ്ടും സംഭവിച്ചു. ഈ സംഭവത്തിനുശേഷം ഈ ഭാഗത്തെ സമുദ്രജീവികൾ ഗണ്യമായി കുറഞ്ഞു.  പെൻഗുവിന്റെ തെക്കുഭാഗം ഭൂമധ്യരേഖയ്ക്ക് താഴെയായതുകൊണ്ട് ഈ പ്രദേശത്തെ കാര്യമായി ബാധിച്ചില്ല. പെൻഗുവിലെ  *ജേംപ്ലാസം ബാങ്ക്* സംരക്ഷിക്കാനും ഈ ഭാഗത്തെ ധാരാളം സമുദ്രജീവികളുടെ സംരക്ഷണത്തിനും വേണ്ടിയാണ് 2014 ജൂൺ 8 ന് സൗത്ത് പെൻഗു മറൈൻ ദേശീയോദ്യാനം നിലവിൽ വന്നത്. 2014 ഒക്ടോംബർ 18 ന് ഈ ദേശീയോദ്യാനം തുറന്ന് പ്രവർത്തനമാരംഭിച്ചു.

ഉദ്യാനഭാഗത്തെ മീൻപിടിത്തം നിരോധിച്ചിട്ടുണ്ടെങ്കിലും ചില മീൻപിടിത്തക്കാർക്ക് അനുമതി നൽകിയിയിട്ടുണ്ട്. മറൈൻ ദേശീയോദ്യാന ഹെഡ്ക്വാർട്ടേഴ്സിന്റെ അഭിപ്രായത്തിൽ നിരോധനം മീൻപിടിത്തത്തെ നിലനിർത്താൻ കൂടുതൽ സഹായിക്കുന്നു.

## വിവരണം
ഈ ദേശീയോദ്യാനത്തിന്റെ ആകെ വിസ്തീർണ്ണം 358.44 ചതുരശ്രകിലോമീറ്റർ ആണ്. ഇതിൽ 354.73 ചതുരശ്രകിലോമീറ്റർ പ്രദേശം ജലവും 3.70 ചതുരശ്രകിലോമീറ്റർ കരപ്രദേശവുമാണ്. ഈ ദ്വീപ് ലാവ ഉറഞ്ഞുണ്ടായ ഭൂപ്രദേശം ആണ്. ഇവിടെ ഉപേക്ഷിച്ച വീടുകളും കുറച്ച് ക്ഷേത്രങ്ങളും വലിയ കാറ്റിൽ നിന്നും സംരക്ഷിക്കാൻ കല്ലുകൊണ്ട് നിർമ്മിച്ച ഭിത്തികളും (*കായി ഴായി *) കാണപ്പെടുന്നു. ഡോങ്ജിയുവിൽ ഒരു ലൈറ്റ്ഹൗസും  ക്സിജിയുവിൽ *ബ്ളൂകേവ്* എന്ന കടൽഗുഹയും സ്ഥിതിചെയ്യുന്നു.
## അവലംബം

## External links
*

വർഗ്ഗം:തായ്‌വാനിലെ ദേശീയോദ്യാനങ്ങൾ
മറൈൻ ഡ്രൈവ്, മുംബൈ

മുംബൈ നഗരത്തിലെ പ്രശസ്തമായ ഒരു കടലോര വീഥിയാണ് **മറൈൻ ഡ്രൈവ്**. ദക്ഷിണ മുംബൈയിൽ നരിമാൻ പോയിന്റ് മുതൽ മലബാർ ഹിൽ വരെ 'C' ആകൃതിയിൽ കടലിന്റെ അരികു ചേർന്ന് ഈ റോഡ് വളഞ്ഞു കിടക്കുന്നു. രാത്രിയിൽ മറൈൻ ഡ്രൈവിലെ തെരുവുവിളക്കുകൾ ഒരു ഹാരത്തെ ഓർമ്മിപ്പിക്കുന്നതിനാൽ ‘ക്വീൻസ് നെക്ക്ലേസ്’ എന്ന പേരിലും ഈ റോഡ് അറിയപ്പെടുന്നു.

## വിവരണം
ഈ റോഡിന്റെ ഔദ്യോഗിക നാമം നേതാജി സുഭാഷ് ചന്ദ്രബോസ് മാർഗ് എന്നാണ്. 3.6 കിലോമീറ്ററാണ് റോഡിന്റെ നീളം. ഭഗോജീ സേഠ് കീർ, പല്ലോൻജി മിസ്ത്രി എന്നിവരാണ് ഇത് നിർമ്മിച്ചത്. ബാക്ക് ബേ എന്ന ചെറിയ ഉൾക്കടലിന്റെ അരികിലൂടെയാണ് ഈ റോഡിന്റെ നിർമ്മിതി. റോഡിനരികിലായി വീതിയേറിയ ഒരു നടപ്പാതയുണ്ട്. അരികിൽ വരിയായി നട്ടു വളർത്തിയ പനമരങ്ങളും ഈ വീഥിക്ക് മോടികൂട്ടുന്നു. മറൈൻ ഡ്രൈവിന്റെ വടക്കേ അറ്റത്തായാണ് ഗിർഗാവ് ചൗപ്പാട്ടി എന്നറിയപ്പെടുന്ന തിരക്കേറിയ ബീച്ച്.

## ചിത്രശാല

File:Overcast at Marine Drive.jpg| മറൈൻ ഡ്രൈവ്
File:Mumbai 03-2016 27 skyline at Marine Drive.jpg|മറൈൻ ഡ്രൈവ്, മലബാൽ ഹില്ലിൽ നിന്നുള്ള ദൃശ്യം
File:Mumbai 03-2016 45 sunset at Marine Drive.jpg| മറൈൻ ഡ്രൈവിലെ സൂര്യാസ്തമയം
File:Mumbai 03-2016 46 evening at Marine Drive.jpg| മറൈൻ ഡ്രൈവിലെ സന്ധ്യ
File:BackBayMumbai gobeirne.jpg| മറൈൻ ഡ്രൈവ്
File:A Morning view at Marine Drive.jpg| മറൈൻ ഡ്രൈവിലെ പ്രഭാതം
File:Mumbai skyline.jpg|മറൈൻ ഡ്രൈവിലെ അംബരചുംബികൾ, ഒരു രാത്രി ദൃശ്യം
File:View from Marine Drive, Mumbai (2007).jpg| മറൈൻ ഡ്രൈവ്, നരിമാൻ പോയിന്റിൽ നിന്നുള്ള ദൃശ്യം
File:Marine Drive in evening.JPG|മറൈൻ ഡ്രൈവ്
File:Marine Drive, Mumbai, India.jpg| മറൈൻ ഡ്രൈവ്, എയർ ഇന്ത്യ ആസ്ഥാനത്ത് നിന്നുള്ള ദൃശ്യം
File:Bombay24a.jpg|ക്വീൻസ് നെക്ക്ലേസ്, ഒരു വിദൂരദൃശ്യം
File:Mumbai 03-2016 44 Marine Drive.jpg| മറൈൻ ഡ്രൈവിൽ ആർട്ട് ഡെക്കോ ശൈലിയിലുള്ള ഒരു പാർപ്പിട സമുച്ചയം
File:Thunder marines.jpg| മറൈൻ ഡ്രൈവ്


വർഗ്ഗം:മുംബൈ
ബോറിഡേ

ബോറിഡേ The **Boridae** വണ്ടുകളുടെ ഒരു ചെറിയ കുടുംബമാണ്. ഇവയ്ക്ക് പൊതുവായി പേരുകളില്ല. കോണിഫർ സസ്യങ്ങളുടെ പുറംതൊലിയിലെ വണ്ടുകൾ എന്നിവയെ ചിലർ വിളിക്കുന്നു. a

## വർഗ്ഗീകരണം
* Genus *Boros* Herbst, 1797
** *Boros schneideri* (Panzer, 1795)
** *Boros unicolor* Say, 1827
* Genus *Lecontia* Champion, 1889
** *Lecontia discicollis* LeConte, 1850
* Genus *Synercticus* Newman, 1842
** *Synercticus heteromerus* Newman, 1842

## അവലംബം
* Boridae Species List  at Joel Hallan's Biology Catalog. Texas A&M University. Retrieved on 15 Jul 2011.
ടായിജിയങ് ദേശീയോദ്യാനം

**ടായിജിയങ് ദേശീയോദ്യാനം** () തായ്വാനിലെ ഒൻപത് ദേശീയോദ്യാനങ്ങളിൽ ഒന്നാണ്. 2009-ൽ നിലവിൽ വന്ന ഈ ദേശീയോദ്യാനം തായ്വാന്റെ തെക്ക്-പടിഞ്ഞാറൻ തീരദേശത്ത് സ്ഥിതിചെയ്യുന്നു. ഉദ്യാനത്തിന്റെ ഭൂരിഭാഗവും തായ്നാൻ നഗരത്തിലാണ് കാണപ്പെടുന്നത്. തെക്ക് ഭാഗത്തെ ക്വിങ്ഷാൻ ഫിഷിങ് ഹാർബറിന്റെ കടൽഭിത്തി വരെയും യാൻഷുയി നദിയുടെ തെക്ക് ഭാഗത്തെ തീരത്തുമായി ഈ ഉദ്യാനപ്രദേശം വ്യാപിച്ചുകിടക്കുന്നു. ഗുയോഷെങ് പോർട്ട് ലൈറ്റ് ഹൗസ് ഉദ്യാനത്തിന്റെ അതിരിൽ കാണപ്പെടുന്നു. 393.1 ചതുരശ്രകിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിന്റെ 49.05 ചതുരശ്രകിലോമീറ്റർ കരപ്രദേശമാണ്. യൻഷൂയി നദിയ്ക്കരിൽ നിന്ന് ഡോങ്ജി ദ്വീപുവരെയുള്ള പ്രദേശം 344.05 ചതുരശ്രകിലോമീറ്റർ ആണ്.
## ഇതും കാണുക
* തായ്‌വാനിലെ ദേശീയോദ്യാനങ്ങൾ

## അവലംബം

വർഗ്ഗം:തായ്‌വാനിലെ ദേശീയോദ്യാനങ്ങൾ
പിയറി എഡ്മണ്ട് ബോയിസിയേർ

ലഘുചിത്രം|Portrait of Edmond Boissier
**പിയറി എഡ്മണ്ട് ബൊയിസിയേ**ർ **Pierre Edmond Boissier** (25 May 1810 Geneva – 25 September 1885 Valeyres-sous-Rances) ഒരു സ്വിറ്റ്സർലാന്റ് സ്വദേശിയായ ഒരു സസ്യശാസ്ത്രജ്ഞനും പര്യവേഷകനും ഗണിതജ്ഞനും ആയിരുന്നു. അദ്ദേഹം ജാക്വസ് ബോയിസിയേറിന്റെയും  (1784-1857) കാരൊലൈൻ ബുട്ടിനിയുടെയും (1759-1838) മകനായിരുന്നു. തന്റെ സഹോദരിയായ വലേറി ബീയിസിയേറിനൊപ്പം (1813-1894), അദ്ദേഹം, ഇറ്റാലിയനിലും ലാറ്റിനിലും വിദ്യാഭ്യാസം നേടി. പ്രകൃതിശാസ്ത്രത്തിൽ അദ്ദേഹത്തിനു താത്പര്യമുണ്ടായത് തന്റെ മാതാവിന്റെയും പ്രപിതാമഹന്റെയും (പിയറി ബുടിനി) പ്രേരണയാലാണ്. ആൽപ്‌സിലും ജൂറായിലും അദ്ദേഹം നടത്തിയ സാഹസിക യാത്രകൾ പിന്നീടുള്ള അദ്ദേഹത്തിന്റെ പ്രകൃതിശാസ്ത്രത്തിലുള്ള താത്പര്യത്തെ നിലനിർത്തി. ഓസ്റ്റിൻ പിറാമസ് ഡി കാൻഡോലെ നടത്തിയ അക്കഡമി ഓഫ് ജനീവ യില്ലുള്ള കോഴ്സിൽ പങ്കെടുക്കുകയുണ്ടായി.

## തിരഞ്ഞെടുത്ത അദ്ദേഹത്തിന്റെ പ്രസിദ്ധീകരണങ്ങൾ

## Eponymy
* The plant genus *Boissiera* and the plant taxa *Pyrus boissieriana*, *Asperula boissieri*, *Haplophyllum boissieranum*, *Verbascum boissieri*, *Thymus boissieri*, *Trifolium boissieri*, *Convolvulus boissieri*, *Colchicum boissieri*, *Carthamus boissieri*, *Euphorbia boissieri*, *Cordia boissieri*, *Iris boissieri*, the bacterium *Acinetobacter boissieri*, and the air-breathing land snails *Sphincterochila boissieri, Aceria boissieri* and the freshwater snail *Bithynia boissieri* are some species named after him.
* *Boissiera* is the title of a collection of systematic botany memoirs published by the Conservatoire et Jardin Botaniques de la Ville de Genève (CJB).

## അവലംബം

വർഗ്ഗം:1810-ൽ ജനിച്ചവർ
വർഗ്ഗം:1885-ൽ മരിച്ചവർ
വർഗ്ഗം:സ്വിസ് സസ്യശാസ്ത്രജ്ഞർ
ഐക്യ അറബ് എമിറേറ്റിലെ നഗരങ്ങളുടെ പട്ടിക

ലഘുചിത്രം|250x250ബിന്ദു|Map of the United Arab Emirates
[വലത്ത്‌|ലഘുചിത്രം|250x250ബിന്ദു|[ദുബായ്|Dubai, the most populous city in the UAE]]
[വലത്ത്‌|ലഘുചിത്രം|250x250ബിന്ദു|[അബുദാബി|Abu Dhabi, capital of the United Arab Emirates]]
[വലത്ത്‌|ലഘുചിത്രം|250x250ബിന്ദു|[അൽ ഐൻ|Al Ain]]
വലത്ത്‌|ലഘുചിത്രം|250x250ബിന്ദു|Ajman
ഐക്യ അറബ് എമിറേറ്റ്സിലെ പ്രധാന നഗരങ്ങളുടെ പട്ടികയാണ് താഴെ കൊടുത്തിരിക്കുന്നത്.
## പട്ടിക
താഴെയുള്ള പട്ടികയിൽ യു എ ഇയിലെ എട്ട് വലിയ നഗരങ്ങളുടെ പട്ടിക കാണിക്കുന്നു. ജനസംഖ്യാ കണക്കുകൾ 2015 ലേക്ക് അപ്ഡേറ്റ് ചെയ്യുന്നു, തലസ്ഥാനങ്ങൾ ധീരമായി കാണപ്പെടുന്നു.

വർഗ്ഗം:ഐക്യ അറബ് എമിറേറ്റിലെ നഗരങ്ങൾ
ഡോങ്ഷാ അറ്റോൾ ദേശീയോദ്യാനം

**ഡോങ്ഷാ അറ്റോൾ ദേശീയോദ്യാനം** () തായ് വാനിലെ ഒൻപത് ദേശീയോദ്യാനങ്ങളിലൊന്നാണ്. മിനിസ്ട്രി ഓഫ് ഇന്റീരിയറിന്റ ഭരണച്ചുമതലയുള്ള റിപ്പബ്ലിക് ഓഫ് ചൈനയുടെ (തായ്‌വാൻ) സംരക്ഷണത്തിലുള്ള 2007-ൽ ജനുവരി 17ന് നിലവിൽ വന്ന ഈ ദേശീയോദ്യാനം ചൈനാകടലിന്റെ വടക്ക്-തെക്ക്ഭാഗങ്ങളിലായി തായ്വാൻ ദ്വീപിൽ നിന്ന് 400 കിലോമീറ്റർ അകലത്തിൽ സ്ഥിതിചെയ്യുന്നു. പ്രതാസ് ദ്വീപിലാണ് 3,537ചതുരശ്രകിലോമീറ്റർ വിസ്തീർണ്ണമുള്ള ഈ മറൈൻ ദേശീയോദ്യാനം സ്ഥിതിചെയ്യുന്നത്.

## സമുദ്രശാസ്ത്രം

## അവലംബം

## പുറത്തേയ്ക്കുള്ള കണ്ണികൾ
* Dongsha Atoll National Park  official site
* Dongsha Atoll Research Station(DARS)   by the National Sun Yat-sen University

വർഗ്ഗം:തായ്‌വാനിലെ ദേശീയോദ്യാനങ്ങൾ
വെസ്റ്റ്മോർലാൻറ്

**വെസ്റ്റ്‍മോർലാൻറ്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഇമ്പീരിയൽ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. ഈ നഗരം കാലിപ്പാട്രിയ നഗരത്തിന് ഏകദേശം 8.5 മൈലുകൾ (14 കിലോമീറ്റർ) അകലെ തെക്കുപടിഞ്ഞാറൻ‌ ദിശയിലാണു സ്ഥിതിചെയ്യുന്നത്. വെസ്റ്റ്മോർലാന്റിലെ ജനസംഖ്യ 2010 ലെ യു.എസ്. സെൻസസിൽ കണക്കുകൂട്ടിയതു പ്രകാരം 2,225 ആയിരുന്നു. ഇത് 2000 ലെ സെൻസസിലെ ജനസംഖ്യയായ 2,131 നേക്കാൽ അധികമാണ്. എൽ സെൻട്രോ മെട്രോപോളിറ്റൻ മേഖലയുടെ ഭാഗമാണ് ഈ നഗരം.

റോഡ് റൂട്ട് 86-ൽ ആണ് വെസ്റ്റ്മോർലാൻഡ് നഗരം നിലകൊള്ളുന്നത്. ഇവിടുത്തെ കുപ്രസിദ്ധമായ ഓട്ടോ അപകടങ്ങളും മറ്റ് അപകടസാധ്യതകളും കുറയ്ക്കുകയെന്ന ലക്ഷ്യത്തോടെ ഇത് ആറ് ലൈനുകളിലേക്കുള്ള പാതയായി നവീകരിച്ചിരിക്കുന്നു. ബ്രൌളി, എൽ സെൻട്രോ, മെക്സിക്കാലി, ബാജ കാലിഫോർണിയ, മെക്സിക്കോ എന്നിവിടങ്ങളുമായും ഇതു ബന്ധിപ്പിച്ചിരിക്കുന്നു. 1909 ൽ ആരംഭിച്ച വെസ്റ്റ്മോറെലാന്റ് എന്ന വിളിക്കപ്പെട്ടിരുന്ന ഇവിടുത്തെ തപാലോഫീസ് 1912 ൽ അടച്ചുപൂട്ടുകയും 1919 ൽ വീണ്ടും പ്രവർത്തനമാരംഭിക്കുകയും ചെയ്തു. 1936 ൽ ഇത് വെസ്റ്റ്മോർലാന്റ് എന്നു പുനർനാമകരണം ചെയ്യപ്പെട്ടു. 1934 ൽ ഈ നഗരം സംയോജിപ്പിക്കപ്പെട്ടു. 1920 മുതൽ 1950 കൾ വരെ വെസ്റ്റ്മോർലാന്റ് അനധികൃത ഗെയിമിംഗ് സ്ഥാപനങ്ങൾക്കും അനേകം വേശ്യാലയങ്ങളും നിലനിൽക്കുന്ന സ്ഥലമായിരുന്നു, എന്നാൽ പിന്നീട് നഗരത്തിന്റെ പ്രതിച്ഛായ മെച്ചപ്പെടുത്തുന്നതിനുള്ള ശ്രമത്തിൽ ഇത് നശിപ്പിക്കപ്പെട്ടിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെസ്റ്റ്മിനിസ്റ്റർ

**വെസ്റ്റ്മിനിസ്റ്റർ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, ഓറഞ്ച് കൌണ്ടിയിലുൾപ്പെട്ട ഒരു നഗരമാണ്.

1980 കളിൽ ഈ നഗരത്തിൽ കുടിയേറിയ വിയറ്റ്നാമീസ് അഭയാർഥികളുടെ പേരിലാണ് ഈ നഗരം അറിയപ്പെടുന്നത്. ഇപ്പോൾ ഔദ്യോഗികമായി ലിറ്റിൽ സൈഗോൺ എന്നു നാമകരണം ചെയ്യപ്പെട്ട പ്രദേശത്ത് അവർ വൻതോതിൽ കുടിയേറുകയും അനൌദ്യോഗികമായി ഈ പ്രദേശം പ്രവാസികളായ വിയറ്റ്നാമുകരുടെ “തലസ്ഥാനം” എന്നറിയപ്പെടുകയും ചെയ്തു. 36,058 വിയറ്റ്നാം അമേരിക്കക്കാരുള്ളതായി കണക്കാക്കപ്പെടുന്നു. 2010 ലെ കണക്കുകൾപ്രകാരം നഗര ജനസംഖ്യയിലെ 40.2 വിയറ്റ്നാം അമേരിക്കക്കാരായിരുന്നു. പടിഞ്ഞാറ് സീൽ ബീച്ച് നഗരം, വടക്കും കിഴക്കും ഗാർഡൻ ഗ്രോവ്, തെക്ക് ഹണ്ടിംഗ്ടൺ ബീച്ച്, ഫൌണ്ടൻ വാലി എന്നിവയാൽ ഈ നഗരം കടൽത്തീരമില്ലാതെ വലയം ചെയ്യപ്പെട്ടിരിക്കുന്നു. ഓറഞ്ച് കൌണ്ടയുടെ ആസ്ഥാനമായ സാന്താ അന കിഴക്കു വശത്ത് തൊട്ടടുത്തായി സ്ഥിതിചെയ്യുന്നു. തെക്കുവശത്ത് മിഡ്‍വേ സിറ്റിയും ഹണ്ടിംഗ്ടണ് ബീച്ചുമായി അതിരിടുന്ന ഒരു ചെറിയ പ്രദേശമൊഴികെയുള്ള മിഡ്‍വേ സിറ്റിയുടെ സംയോജിപ്പിക്കപ്പെടാത്ത മറ്റു പ്രദേശങ്ങളുമായി വെസ്റ്റ്മിനിസ്റ്റർ അതിർത്തി പങ്കിടുന്നു. 1870 ൽ ഒരു പ്രസ്ബിറ്റേറിയൻ ടെമ്പറൻസ് കോളനിയായി ലെമുവേൽ വെബ്ബർ എന്ന വൈദികനാണ് വെസ്റ്റ്മിനിസ്റ്റർ സ്ഥാപിച്ചത്. 1957 ൽ ഈ നഗരം കാലിഫോർണിയയിലെ ഓറഞ്ച് കൌണ്ടിയിലേയ്ക്ക് സംയോജിപ്പിക്കപ്പെട്ടു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ